text:
Ko jiiloowo hulnde ndee (administrateur de la chaîne) e hoore mum sosi ɗum, jeyi ɗum teemedere e nder teemedere (100%) ; oon woni gorko mo Wudduru e Lewe Njaayɓe, wuddu gesel Tamarooje…, Alhajji Ibaraahiima Njaay lollirɗo Alhajji Njaay, pullo fuutanke, lawake e nder wuro mumen.
« Mbele Alhajji Ibaraahiima Njaay wonaa jamfiiɗo Pulaagu ? »
Alhajji Njaay mbootu mum daasaa ko e nder reedu Fuuta kono o mawni Ndakaaru e fannu ƴellito, ɓamtaare naalankaagal e nder Senegaal haa heɓi Afrik e ko wonaa ɗum. Eɗen ciftora golle makko e « Studio » 2 000. Nde tawnoo ko o pullo gannduɗo ngoƴaaji renndo ngo, hoolaare, ɗamaawu e jikke mawɗo ina waɗanoo e makko, so tawii Allah rokkii mo ndoole. Kono noon, miin Talla dey, won ko haawi mi, banndiraaɓe ! Miin cikkatnoo mi ko bayɗo no oo lawake, so darnii Tele e nder leydi Senegaal, so Pulaar, ɗemngal makko ngal o muuyni ngal, so wonaani arɗo e jaagaraf, fotaani wonde jogo comci, tekkoowo roondotooɓe e nder oon galle biyoowo fannorii ko ɓamtude pine senegaalnaaɓe e kuuɓal.
Miin Talla noon mboɗo famɗi ganndal haa ko ɗoon waawi haaɗde ; kono mbaɗtee kam e laawol, so mi moyii !
Mi nanii ngenndiyanke mawɗo e nder leñol ngol ina manta mo, ina jaara mo belngol (Mi haalataa ɗoo innde ngenndiyanke oo, kono o jeyaa ko e ɓurɓe yaakoreede e leñol ngol), kono miin mboɗo ronki anndude holi to ndee jaaroore fawii ? Holi ko o waɗani leñol ngol ? Mbele yonii leñol ngol tan wiyeede ndee habrirde ko Pullo jeyi ɗum ? Holi ko o rokki leñol ngol ? Ndaree won ko ciftor mi : nde jaale men diine mawɗe ɗiɗi njandi e sahaa gooto, o dartinii njuɓɓudi golle ɗee, o walli leñol ngol e sunaare. Ɗum wonnoo ko huunde moƴƴere ! Yoo Allah yoɓ mo ɗeen golle ! Kono ko wonaa ɗuum noon ?
E miijo am, leñol ngol yaawii mantude mo, sabu gila tele ɗe cosaa e hitaande 2003 haa jooni pulaagu suwaa tawo heɓde geɗal mum no yiɗiraa nii haa teeŋti noon e kabaruuji.
Duuɓi jeeɗiɗi caggal, holi to Kabaruuji Pulaar tolnii e 2STV ?
Duuɓi jeeɗiɗi jibineede yeeɓirde 2STV, alaa fof ko yiyaa, alaa ko sooynaa, gite Fulɓe fof keewii loji e hooynaade kabaruuji e ɗemngal pulaar e nde ɗo haalirde nde joom mum fi’totoo becce ina wiya ko pullo fuutanke.
Neɗɗo noon ina waawi wonde pullo, Allah luɓa mo jawdi Aduna haa heewa, tawa ngilngu ɓernde kiranoowu leñol ngol kam e jaambaraagal alaa e mum. Ɓeen noon ina keewi e renndo Fulɓe ngo, ko maa koggee ngolooji haa gite mumen ngojja coy, nde ciftora leñol nduttanoo ngol, ŋata juuɗe picca, mbiya caggal nimsa: so nganndiino, ɓe ngarta eɓe njiyloo jinngooɓe. Oon fuunti noon, banndiraaɓe en potii ɗum saltaade, jahɗo fof yoo woppe waala boowal mbele so sonngaama ina wonana arooɓe tinndol. Yeruuji ba’ɗi, noon e renndo ngo limotaako, gila e dawriyankooɓe men, wonnooɓe jagge laamu, woni heen haa jooni ko jagge ; kono en ndonkii fellitde haɓde e maɓɓe sabu banndiraagal. Enen leñol men adii laƴirde ko dow, ko miin wiy noon. Kala bayɗo heen no Baaba Talla, mo alaa hay mbuuɗu, hay mbuuɗu alaa ɗum, woni kaalaawo heen goonga, mo konngol mum teskaaka. Won wiyooɓe nii, haa min njiya ko mbaɗataa, so a heedii maa a heednaama. Kono noon miin ɓaydi tolno am e baɗal am njettinaani mi ɗoon, miijo am e ɗemngal am ina njettini mi ɗoon. Pulaar wiyi: ”waawɓe mbaɗɗu ɓee, ngalaa ɗo mbaɗɗii ».
So en ngartii e 2STV sabu ko ɗum tagi en waɗde winndannde nde, mbiyen en njiyaani fof daliilu mo Alhajji Njaay rokkata Haalpulaar en, nana deeƴa e hakkille mumen, ko ina addana mo waasde waɗde kabaruuji e ɗemngal Pulaar :
- Go’o ko adii fof eɗen njogii fannuyankooɓe e haralleeɓe kadi yarlitiiɓe e oon fannu mo kaalaten.
- Ɗiɗi to bannge keewal, yoo Allah yaw ɓeyda! Eɗen keewi e nder wuro Ndakaaru ngo, alaa noon ko haali diiwaanuuji ɗi, caggal leydi kadi uddi bawɗi. Jaraa nii boom, e nder Wudduru wuro ngo o jibinaa ngo, alaa fof kaaloowo toon Wolof.
Maa taw ko laamu nguu, nde rokkata mo yamiroore ndee salanii mo, waawni mo e heedtinde Pulaar kam e pulaagu caggal ɗemngal Cehaara ngal ? Ko mbiy-ɗon e kala jaɓɗo miijo halkoowo leñol mum ? Eɗen ciftora nde Kodda Sammbooru Aan (Yo Allah yurmo mo yaafoo mo) fini, finndiniri Ndakaaru salminaandu pulaar, wiyaa maa leydi taggee, asamaan ɓaaree. Maa won biyɗo hoto nawdu ko jiydaa ! Eey mi ɗaccii, hay so tawii haɗnoo Tijjaani riiweede ko ganndunooɗo loowdi kuulal Ngenndi ndernderi Senegaal.
Eɗen nganndi, enen fof e famɗude ganndal e oon fannu, kabaruuji mbayi e Haalirde wonii ko Rajo walla Tele kono ƴiyal keeci wayi e neɗɗo nii, walla mbiyen no lamɗam wayi e ndefu, so ŋakkii tan tekmat ñaamotaako. Caggal kabaruuji e ɗemngal Farayse en teskiima, ɗemngal Jolfe ngal ina rokkaa geɗal mum haa timmi e oon bannge, holi ko saabii Pulaar rokkataa kabaruuji. Maa taw kay, o wiyataa haalpulaar en ngalaa haaju e kabaruuji kumpital nder leydi e hakkunde leyɗeele walla ko maa yoɓee ?
Yiyannde woɗnde nde, mboɗo sikki Alhajji Njaay wiyataa e nder Senegal fof alaa pullo baawɗo huccitde e mikiroo haala ko heɗiyankooɓe ɓe paamata. Oon bannge kam miijnaani, sabu ko jogaa ko hay sinno duppaama gasataa. So tawii ko ɗiin dalillaaji o rokki ndaw ko haawnii, nde haawaani Allah. So tawii ko ɓeen ŋakki, holi to Siley Njaay, Yero Umaar Jallo, Abuu Joop, Buubakaar Bah, Hammee Aamadu Lih, Abdullaahi Hammadi Saar, Umaar Barka Baal, Jeewo Sal, Umaar Dooro Kume en ngoni e nder duunde Baaba Aadama nde?
Jeewte Haalpulaar’en e 2STV : Yeelaa, Teddungal e Ndee Ladde, mbele ɗeen tan kaarii Haalpulaar en (Fulɓe)
En njettii Allah, en teskiima jeewte pulaar keewaani e 2STV, holi ko jibini ɗuum ? Mbele ko Fulɓe tan poti soodde jeewte e nder oo Tele ? Mate jeewte Jolfe baɗateeɗe toon e ɗemngal Wolof ngal haa arti e kabaruuji ɗii ko joɓaaɗi ? So jaabowol ngol ko eey. Ko haɗi Fulɓe soodde jeewte (emisiyoŋaaji) e oo Tele, hono no ngenndiyanke oo wasiyirinoo nii ? Ko ŋakkeede jawdi maa ko ŋakkeende njuɓɓudi ? Holi to Tabital Pulaagu woni haa tabitina min Pulaar e oo tele ? Yah, nganndaa sabu emin njiɗi itteede e kumpa !
Jeewte Haalpulaar e 2STV, (Yeelaa, Teddungal e « Ndee Ladde ») mbele ɗeen tan kaarii Fulɓe hannde o ? Ngal ɗo naamndal jaabtowol mum ko alaa, sabu haalpulaar en yeeɓooɓe haalirde nde, hay go’to waawaa anndude no poti e nder winndere. Ɗum tan ina fotnoo rokkude mo cuusal e coftal rokkude Fulɓe geɗal ngal teettetaako.
So en ƴeewii tippudi golle ɗee, gila puɗal haa mutal, ko banndiraaɓe men Jolfuɓe ɓe ngoni toon arɗo e jaagaraaf. Ko kamɓe ñallata waɗde heen cowtiiji yeeso e caggal kam e baydi-yaggaaji, Alhajji Njaay ina hucciti heen haalaani. Hee ! Wonaa emin ngañani ɓe dey ! Yanti heen kadi, emin koddiri wonde julanke waawaa wertude njulaagu mum e nder jehre Ndakaaru tawi ɓaŋŋinaani Wolof ; miin mbiymi ko hoto Pullo uddit yeeyirde mum tawi taataaki e Pulaar, kañum tawo gila ko juɗaa ɓenndude.
Jeewte galle ɗe fof haa piyi feggere gila subaka haa weeta ko Jolfuɓe ngoni heen, Haalpulaar en njogii tan ko jeewte tati, tee hay ɗeen ngonaa ñalnde fof ngarata. Jaraa ko ɗe joɓeteeɗe, jayba Pulaar ina hoyba. So tawii ko Yeewtere Awluɓe « Yeela », nde jibnaaɗo men Salli Gawlo Sek, ndeen ko yontere fof laawol go’tol, ndeen nii boom hiisetaake, sabu ko ngenndiyanke go’to gaddii kisal mayre. Heddiinde ndee ko yeewtere banndi men debbo Jeewo Sal, waɗoore aljumaa fof, wiyeteende « Ndee Ladde », e nde yoɓee walla nde yoɓetaake. Ɗum ko naamndal, eɗen njiɗi heɓde heen ko laaɓi. Yeewtere welnere wiyeteende « Teddungal » nde ne? Kibaaru mum? Aan ne nde musiɗɗo men Dejjee Jallo Pullo Gine heewi waɗde dimaas kala ndee.
Hay sinno eɗen njiya e Tele ɗe wonde maa jeewte goɗɗe ngar e jooni jooni o, lohre nde maa laƴal ngal fuŋŋiniima. Ko waawi heen wonde fof sinno Haalpulaar en ko sowinooɓe (deedi) ngonnoo tawatnoo ɓe ngoppinii sabu ɗawre nde haaɗaani, ɗo haaɗi haaɗa foti haaɗde.
Ko goonga Tele « piriwee » addi ɗum ko julaade kaalis, kono, alaa e sago, o waɗtora ɗemɗe kaaleteeɗe e nder leydi ndii, kadi o fotnda ɗe, walla hay sinno o waɗaani eeɓol Amara hakkunde majje, o waɗa no puuyɗo anndirtaa. Kono Mawɗo Galle 2STV, suuɗaaki e lekki, moggaaki e kuɗel. En kaɗaani ɓe yiylaade « mooniŋ » kono pel-ɗen tan, ko ɗawde Pulaar e dokkugol kabaruuji.
Nde Haalirde ndee sosaa nde, alaa Pullo mo saataani mo hello e nder Aduna o, ɓe mbaɗani mo duwaawu mo buntataa yoo Allah nawru Tele ɗe yeeso. Haa jooni ne kay ne, eɗen nduwonoo mo ; kono nde tawnoo eɗen kiisii ko e men jeyaa, eɗen torii mo nde waɗtata rokkude en kabaruuji kumpital e ɗemngal Pulaar, so heddiima emisiyoŋaaji cooden, so heddiiɓe ɓee coodii.
Yeewtere Salli Sek
So yaakaare mawniino, nde Tele oo fuɗɗotoo ndee, ko ɗawre ndee fotnoo noon e jogaade njoorto moƴƴo e miijaade so tawii Pullo marii Tele keɗeteeɗo e hakkunde leyɗeele, maa bojji maɓɓe ngusto e ɗawre Haalirde Ngenndiyankoore Senegaal (RTS1).
Kono ellee, maa taw wayi tan ko hono sooynaade ƴiiwoonde, wujoo bone manna nii, no Mammadu Lih heewi wi’de nii. Fulɓe ɓe ne, ko ɗuum heɓi ɗumen e Haalirde Alhajji Ibaraahiima Njaay. Sikkanooma maa Alhajji Njaay won momti gonɗi Fulɓe e oon bannge, kono maa taw, o nanaani walla tawa o nofli ngoƴaaji renndo ngo. Ina laaɓi kala jula yiɗi ko heɓde ngartam e njulaagu mum, ɗoon jeddi ngalaa ɗoon. Jeddi ɗi kay mbaɗi ko to bannge kabaruuji too, sabu alaa fof ɗo meeɗaa yiyeede kabaaru ina coodee e nder Haalirde. Mbele nii Pulaar kañum yeeyotaako, no Wolof nii ? Walla ko njoɓdi oon jaayndiyanke woni caɗeele ? Ndeen noon, mi fellitii wontude jaayndiyanke ŋanaa, mo alaa tanaa e waasde yoɓeede e yettinde kabaruuji leñol.
“Mbele Haalpulaar en ko Depitee Sammba Juulde Caam tan cuusi walla korii doole mum…?”
Njaafo-ɗon mi ama caggal dinngiral seeɗa! Caggal ngal baɗal, mbele Haalpulaar en kam ko Depitee Sammba Juulde Caam tan cuusi walla korii doole mum. Miin noon, Talla, mi wondaani e Sammba e dow wonde teeɗantooɗo daande maa, mbele ina ɗeɗɗu maa, rokketaake ɓoggol dimol, fortanee daande. Ko ɗuum woni ko Sammba yiɗi waɗde. Leñol ngol ina foti haɓaade, ñiŋa, seyfita, ɗuurnoo kala caliiɗo rokkude leñol ngol fartaŋŋe no ɓamtorii, keedoowo ngol e naange ƴellitaare. Haalooɓe pulaar noon mbi’i:” kala ɗo yawaa e galle ko ɗoon ƴaaɓortee”, ina waawi tawa ko kalasal galle Depitee Sammba Juulde Caam ngal ɓuri yawnaade, haa ko Haalpulaar en ina ƴaaɓoo ɗoon, ina nanndi e goonga sabu nde o rokki yiyannde makko e njanngu ɗemngal ngenndiwal Wolof e nder reedu Fuuta tawa ko eɓɓoore ngu laamu ngu yettinnoo suudu sarɗiiji Senegaal.
Sammba noon ina gasa tawi harlaano konngol mum, gasnaano defde miijo mum haa jibinani ɗum njomu e baɗtane harbiyankaagal mum. Kono banndiraaɓe Fulɓe janngiyankooɓe Jaaynde Pulaagu.com, so Sammba jaggiraama jamfiiɗo leñol hol no ɓee ne no ñaawirtee? Miin e jiyɗe am hay Alhajji Njaay, mo won heen njettata jamma e ñalawma oo, ina foti tikkaneede walla o nefee mbele ma o yuurnito njuɓɓudi gollordi galle makko o. Sammba Juulde Caam kam ngenndiyankaagal mum ina seedtaa, sabu ko e adiiɓe daraade kaalii Pulaar e nder Suudu sarɗiiji Senegaal jam rutti waali. So wiyaama hannde, ɓeen ko fellooɓe pulaar, nganndee nayi njardii laaceeji. Neɗɗo so woppaani ɓooyde e dinngiral, tunnga luurngal!
Fulɓe mbiyi: ”so tawii neɗɗo waɗii, golle moƴƴe yettete, so waɗii golle bonɗe yoo yennee”, ndeke noon ardiiɓe galle 2STV woppooɓe jolfuɓe ina leewoo gila subaka haa hiira tawa alaa fof ɗo ejataa sawto pulaar, poti ko haalaneede goonga ngati pulaar hersinaaki ñaaƴirde e nder winndere.
Tijjaani Aan yoo, Allah ɓuuɓnu ƴiye mum, ina wiyatnoo e nguurndam mum keewɗam nafoore, Haalpulaar en woɗa mum’en ko dañde, kala dañɗo e maɓɓe heewi ko wosteede waɗta faarnoraade geɗe janane haa wonta « roy dakka » (ñemmbude haa ɓurtoo mo ñemmbatnoo»).
Ko kanko haalata haa jooni o wi’i kadi:”So tawii dañɗo e maggol fof wostete, hoto Allah rokku ɓe sagooji maɓɓe ».
Kaa ɗo haala banndiraaɓe ko goonga muusɗo, e nder ɗum kadi musiɗɗo men Abuu Joob ina wiyatnoo Halpulaar en maa taw ko duwaawu ɓurtuɗo walla tawa ko kuddi ɓe ngondi. Ina sikkaa en ngoɗɗaani ko ɓe kaali ko e leñol ngol.
Holi nde Fulɓe Senegaal walla winndere keɓata Tele momti bojji?
Miin Talla, mi fuɗɗiima haaɓde kaa ngonka. Holi nde Fulɓe Senegaal walla nii boom mbiyen winndere keɓata Aayaawo Habrirde (Telewiisiyoŋ), ɗo ina mbaawa saaktude denndaangal ko resaa e ko mooftaa e nder renndo ngo, gila e finaa tawaa men haa heɓi gannde e karallaagal? Nganndee dey, ɗii “seeriiji” mboomii pinal men. Holi no neɗɗo, dimo kaarɗo pinal Fulɓe kam Islaam yeeɓirta mago ngo tiitoonde mum woni “e nder wofnde goofol (Allah)” (Au Coeur du pêché)? Holi ko janngintee e oo mago? So wonaa firtaare. Ɗoo ne kadi won ko 2STV waɗi heen. Ina gasa noon tawa eɗi (seriiji ɗii) mbaɗi ngartam to bannge ngalu e faggorde, kono ɗi ndoondii ko tolaade ƴiyal keeci pine men e nduu dogdu pine adunayankooje ɗe ngalaa njurum, mo waawi kala wara. Yoo Allah faabano en daɗndu pine men! Nde ɓe peeñata ndee ɓe ngardi ko : maa min njiɗno on Tele e mbaydi ngoɗndi. Mbele ko ndii mbaydi Tele ɓe keblannoo en? Holi mo ndii mbaydi, e men, haawi?
Jaabtaade ngal ɗo naamndal, banndiraaɓe Fulɓe, ɓiɓɓe mbiyi-mi, wiyi-mi e wiyi-maa-mi haa e nanooɓe ngal wayaani no dawol nammbeeji nii weeɓde, sabu saɗeende renndo ngo fof ko nanondiral e jiɗondiral.
So batu noddaama eɗen keewi nootaade kono ko haalaa fof purƴinen, mbiyen ko bolle puuyɗe, adduɓe ngoon miijo ngalaa haajuuji, ko ɓoccooɗe karalle ɗe ngoofotaako. Ko ɗum waɗi fannuyankooɓe renndo ngo mbiyi: ”Haalpulaar en ƴettirta ko cas, lelnira ndeŋ!”.
Oon ɗoon ndeŋ addi e leñol ngol bone, sabu huunde so lelniraama ndeŋ ina waawi helde walla soƴƴoo e hakkunde. So a ƴeewii kadi mbiyaa boom miijo ngo ina tabitinoo sabu Fulɓe, ɓe Allah luɓi dañal ɓee, so ngittaama e Senegaal e banngeeji goɗɗi hay gooto heddotaako.
Fulɓe ina mbiya:”teŋkooɓe poti ko toŋtondirde, kono wonaa toŋkondirde”, ko ɗum nii ɓuri heewde e leñol ngol kala ɗo keew-ɗen, ko dukooji, duko ruttooji e ɓiɗngu baabaagu. Yeru Haalirde Ngenndiyankoore Senegaal ina jeyaa e yeruuji ɓurɗi laaɓtude. So tawii hannde, renndo ngo woyii haame, holi to alɗuɓe, yontaaɓe maggol, ɓe min kaari innɗe mumen ngoni: Aliw Arɗo Saajo’en, Siley Gise’en, and Baaba Maal’en (Oo ngenndiyanke kam etinooma kono holi ko teppi ɗum eɓɓo makko, so uure ina heen yoo haale yimɓe ngannda), Kaalidu Jeŋ’en e woɗɓe e woɗɓe.
So tawii ɓe njiɗii leñol ngol heɓa geɗal mum waasa doomaade (tenkude) leƴƴi goɗɗi, sabu ina laaɓi hannde Allah dokkoowo, haɗa o, ina rokki ɓe ko ɓe ngittira ndeen yawaare jayba. Hay go’to e maɓɓe wiyataa, yiyaani caɗeele renndo ngo jogii ko fa’ti e ɗiin galleeji kabrooji.
“Faabo joom en ngaluuji ɓe juutii”:
Wulaango jamma woppittaake gooto, kono ellee ngoo ɗo wullaango jamma niɓɓo ko gooto mo alaa doole woppidaa heen. Holi nde joom en ngaluuji ɓe njogiri faabaade leñol ngol haa yawaare jiifa nde laaɓa, hay so tawii eɓe nganniyii jolde e dingiral ngal kebungal e lusindaare maɓɓe nana juutana renndo ngo, sabu eɗen keewi wi’de haa ɓuuɓa woɗɗanii keyɗuɗo. On cataama kelle haa tampaama, kono ronkaama anndeede holi nde njogor-ɗon gaynude ngemmbaade e saalaade haa njolon hello wonta wooto.So haala am regaaki, banndiraaɓe njaafo-ɗee kam, miin ne ko nii yiyannde am wayi ooñaade.


c: text/html

text:
A Modern Fula language dictionary for young children: 0 to 3 years old. Look up simple Fula language words and translate between Fula - English, today.
Fula Word of the Day: Bokiti
Add 174 more words to your Fula vocabulary: Afiriki Alarba Alet Aljumaa Alkamiisa Altine Aset Bowte Faranseejo Fulfulde Italiya Jolal Juko Lingala Siilto Talata Tanirawo Yarkomaa Yorobajo a jaraama ahedanuwol am ar arandejo arandewol area baleejo baramlefol beɗel-alla biddo pamaro bindowo chiuta jam derkejo elikopter essay faalaa fellerr feshare few findunu go’o hakkilunki hande henrode himbe Zambia himbe Zimbabwe hinere hunuko innɗe jabaama jabuɗe jangu janguki jowi juulirde juura kaar kala go`ofuu kayefa koyngal lam-ɗam larva lesdi Zimbabwe lesdi zambia liggeey maa makko mardi mardum bote men mi mi hinnim moto nagge namri natal nawki nay nbaggu nbal nbodi ndiyam nduubu ndɛmowo ngayuuri ngedam nofu nooda nowru numtaaki nyalaumare nyuunyu o oraas paɗe perm protective qa qo quake rake rawadu sappo e jeego sappo e jowi sappo e nay sappo e tati sappo e ɗiɗi sembe sembigol sirgu sofa soil somuki sondu sukaajo tabsurki takai tati tattasei tefuki text timmorde tindinore toggol tumatur tutaa tutawol useni waali wadu muyal waduki wakannde wakkude wallide walowol wamde ladde was werlaa widewoo wokkude wolde wolde Yuganda wolwaki woodega wuddu wuro wuro Accra wuro jo'unki dabbaaji wuro mofgal wurturde wuttudu yahu yamu yarbuki yeccu yeeso yerdaago yeso yettore yewuki yewuki alkawal yidde yillaadu yimuki yulbe yummuki zargina ñiire ɓe ɓernde ɓesngu ɓowngu ɗiɗi ∅ .
Register free to grow your Fula vocabulary.

robotstxt: allowed

filter: keep


text:
Yiitere N'Den no ila Gondhi
Thierno Lamine
1900 - 1945
Abdourahmane gedhal Shayxu Aliou no wii: ndee yimore ko yurminirnde yubbhumi dhun e haqqee musiddho amen yurmeteedho Thierno Mamadu Lamine, faatii dho e nyande talaata jeedhidhi sabbordu suumaye, hitaande fergu wuluure e teemeddhe tati e thappandhe jeegoo e nayi. Midho haala, ko mi wallinordho Allahu, komi fawiidho e Makko:
Yiitere nden no ila gondhi, keyhe dhen ko munthadhun;
bhernde nden no waylitoo, nandhe dhen ko faadhinaadhun.
Nange ngen no wenyi, lewru ndun kadi no wenyi,
weeyo ngon no nibbhiti, fow muun no mumaa.
Annora on no e baasal, yimbhe bhen fow no e niwre;
bhe fow mabbhe hibhe e sonko; alhaali on no yurmi.
Fii hattagol moodibbo kulo Allah, koohoo aynitiidho,
jom munyal, mo kanyun nyande okkitirgol ko andadho
Ko o dhowdi miskinbhe, sorirde mabbhe, dhabbirde mabbhe,
ko o faabo mabbhe; dendanaangal mabbhe ko yurminteebhe ka makko.
Yidhugol musibbhe makko worbhe, e bandiraabhe makko,
ko tabitudhun ka bhernde makko; bhe fow ko teddinaabhe ka makko.
Dokkal ko aada makko, munyal ko lasli makko,
diina ko himme makko; weltagol hentoo yeeso ko andaadhun ka makko.
No e jikkuuji makko kulol Allahu, e atthugol si wona Landho tagudho on,
kuudhe makko dhen e telen dina ko nyennyaadhun.
Ko o newiidho, ko o nantiidho, ko o teddudho wonkii,
ko o jom jikkuuji toowudhi: kanko e moyyhingol ko o andaadho
Bhure fow taggaama ka kasangeeji makko, ko sabu dhun
taggira dokkal, bhoggi dokkal ko tayhaadhun.
Limataaku, moftataake bhure makko:
ko hombo limata gebhe suudhaadhe?
Jamaanu ko woni aada mun ko ardingol kala
jom bhural e nennugol aawase haabhaadho,
Hebhii mo nyawu ronkindho; o belii e hoore
ndaddhudi bhaldhe teemedere ko o muuseteedho.
Dhun sabinbini faatunde makko; e moyyhugol timmoode
mofti musiddho an on! yimbhe fow ko sugu dhundhoo yidhi.
Ko e jeedhidhi sabbordu suumayee e nyalande talaata,
nyande jowi Yuliyu hitaande yimbhe weltaare ko yirbhinaadhun
Ko honno welirantammi weldhe? ko mi weddidho,
koohoo an on ka hoore leydi ko o waasaadho!
Ko honno Iaabhirantammi dakammeeji? ko mi weddiidho
koo hoo an on ka nder leydi ko o surraadhoton, yurmaadho!
Ko An yo Reweteedho an, On Mo rentiddho alanaa dhun,
Yeru alanaamo, yo an wurdho dartordho fan muudhun
A fodii Aljanna Maadha toowudho, kala jom
kulol Allaahu: fodoore Allaahu nden Ie ko nyennyaadhun.
Musiddho an on ariima, himo jortii hunnugol Maa ahdi Maa
ndin ko fodudhaa. Fodoore Allah nden ko nyennyaadhun.
Musiddho an Lamine ariima, ko An woni Teddudho,
mo arataa e dambugal Mun bonnudho e toonyaadho
Musiddho an Lamine nyiibhii ka nder qabru makko,
kanko faade e yarluyee, e fowtere, e urli, ko o yinnaadho.
Jabhu moyyhi makko dhi o wadhi, wadhaa
bondhi makko e nder kankiranwal sutura sokaangal.
Ko an yo ben Kaba, ko an yo musiddho an, dhaano non e nder qabru maa,
ko a fowtiidho wonki, bhuubhudho yiitere, yurmaadho!
Yottinaa salminaango amen faadee e babirabhe meen, nyiibhaa
ka tumbere yimbhe, nokku ka moyyhereeji waddhindiraa,
Dhabbhana men sorirde nde men weltiniree,
nyande hawrugol amen e ma nyande thuudhi dhin yirbina.
Ko an yo koto Shayxu Amadu, anditu waajuuji babaen
fii jarriboraadho balaau, soxlinaadho
A yiay ton piiji dhi no weltine e o musiiba dhoodhe:
sattingol musiiba ko nhinyaadhun.
Ko an yo koto Siraaju, wata a sattin, an ko a thanhe amen
hadhooje bone, yimbhe Allah bhen ko reenaabhe.
Ko an yo kotoo Mamadou, dhuytu ko yiaymi e ma soxla:
bheynguure babaen nden, ko ayni dhun ko Landho dartordho fan Mudhun,
Ko onon yo heddiibhe e musibbhe, yo on piyire misal
sabu ko yarlidhon kon: baraji Allah dhin ko mawninaadhi.
Ko haa dhoo haadhantammi dartagol, ko mi yarliidho
sugewol yimre nden, sabu juutingol ko haabheteedhun.
Yettoode wonanii Allah! yo Allaahu tagudho en,
juulu e Nulaadho meen reenaadho e fii geddi.
E Ahli en makko, e Sahaaba en makko, fanna suniidho no wia e wullugol :
yiitere nden no ila gondhi, keeyhe dhen ko munthaadhun.
Wallafuyee Thierno Abdourahmane


text:
Hajjiyankooɓe winndere ndee ko ɓuri heen heewde ina taawee hannde e Madina. Ngoo wuro annoore e pooye, adii wiyeede ko Yatrib. Ko e fergo Nelaaɗo ngo wonti Mediina. Ina jeyaa e ko ɓuri battinde e maggo JUmaa kaa. Ko e nder makko lelii ɓurnaaɗo winndere. Ina sawndii mbo Umar e Abuubakri. To woɗɗaanni ɗoon ko genaale Baqiya ɗo tawatee ko heewi e sahabaaɓe e hilifaaɓe ko wayi no Usmaan e Aliyu.
Mediina wuro pooye jalbooje gila e fergo, kono Medina kadi ko wuro duggere e jehreeji mum jalbooji.
Jumaa Madiina ka ɓe mbiyata Jumaa Annabi, mahaa ko gila e fergo. Kono wonaa kanko adii, sabu Muhammadu JKM adii diidde ko Jumaa Quba, hade kaan joofde Jumaa madiina diidaa.
To bannge ɓure ko kanko rewi e Jumaa Makka, rewi heen caggal mum juaa Jerusalem.
Kala kaliifa qarnooɗo woodii ko ɓeyditi heen haa nde ka arti e juuɗe laamu Sawudiya. Ko e 1951 noon ka mawniniraa hono nih. Hannde aka sowoo laabi 100 jumaa Nelaaɗo woppunoo kaa ɗoo to mawningol. Ko etasuuji 2, aka darii e maale galle bec.
NELDAL HAMMEE LIH UMMAADE MADIINATUL MUNAWARA
MADIINATUL MUNAWARA : WURO POOYE DIINE ISLAAM
Hajjiyankooɓe winndere ndee ko ɓuri heen heewde ina taawee hannde e Madina. Ngoo wuro annoore e pooye, adii wiyeede ko Yatrib. Ko e fergo Nelaaɗo ngo wonti Mediina. Ina jeyaa e ko ɓuri battinde e maggo JUmaa kaa. Ko e nder makko lelii ɓurnaaɗo winndere. Ina sawndii mbo Umar e Abuubakri. To woɗɗaanni ɗoon ko genaale Baqiya ɗo tawatee ko heewi e sahabaaɓe e hilifaaɓe ko wayi no Usmaan e Aliyu.
About the author /
Lewlawal Communcation
Post your comments Annuler la réponse.
Vous devez être connecté pour publier un commentaire.
NGGURNDAM YERO DOORO JALLO
JAAYNDEEJI SENEGAAL ALTINE 11 MBOOY 2019
NGGURNDAM YERO DOORO JALLO
Cakkite+
-
-
-
-
-
NGALU 09 MBOOY 2019Posted in: Joljole
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Ndaarki lesɗuki kolliroowi kerse e hormo mo gorko oo jogii, jaɓɓal leefngal hannde, oon dogannooɗo hanki e cukaagu mum ina roɓindoyoo kabaruuji. So a fotii e makko hannde, aɗa rokka mbo natal almuudo Seek Tijjaani jeewtidoowo e kurus mum. Ndeen ne dey kii ndaarki ina moofti kelle taarik jaayndeyankaagal e sirluuji renndo keewɗi baɗooji yiiloo banngoo e nder ndee hoore fawaande kufne ina fiilaa kaala daneejo. Siley Njaay hannde ko mikroo jumaa e jamaa ɓuri ɗum ɓadtaade e mikroo rajo Senegaal mo o woownoo.
Omo jeyaa e jaayndeyankooɓe Senegaal walla nih Afrik ɓurɓe hormeede e ittaneede geɗal. Ina gasa tawa fawii ko e darnde makko e ngal gollal hakke duuɓi 33 tawa o takkaani, o moddaani, o wiyaaka haaltu ko kaalno-ɗaa ; ɗuum no saɗtiri fof ɓuri hittude kadi ko e rajo Senegaal.Siley Njaay, tawde ko kam kaalaten, hannde nani e fooftere mum e nder Caaroy Siir Meer, ɗo kurus e e wuurnaango lomtinii mbo hannde mikroo e sawto mo o anndi tigi rigi.
Siley Njaay ina jeyaa e ɓeen adiiɓe sosde yeewtere himmunde e rajo Senegaal tawa ko heblaaɓe e duɗal heblo jaayndeyankooɓe Cesti. Ngon-ɗen ko e hittaande 1981 nde kanko e Ibraahiima Saar en ndarii ndarni yeewtere « Anndu so a anndii anndin »; yeewtere dogoore haa hannde e nder rajo Senegaal. E oon yonta, ɓe nanngiranoo ko famarɓe haajuuji. Ndeen ne dey yeewtere ndee mawnii haa haala mum yettii suudu sarɗiiji leydi Senegaal. Etee e wiyde makko, e oon sahaa, « fedde ɓamtoorere pulaar Senegaal rokkiiɓe njeenaari mawndi mbele ɓe mballitoroo golle. » Siley Njaay jeyaa ko e haralde 9 yaltude CESTI e 1981. Omo yaltidi e oon sahaa e Ibraahiima Saar en, Mammadu Mallaay Joob en… Siley Njaay sosii jeewte keewɗe e rajo Senegaal etee o halfinaama toon ko heewi. Ko kanko sosi TUFNDE GANNDAL, yeewtere dogoore haa jooni. O wonii cirlidiiɗo gardiiɗo Rajo Senegaal caggal nde o ummitii Ndar to o nawanoo ngam ardoyaade catal Rts gonngal toon. Toon nih o gollii toon ko heewi, sabu ko ndeen, haalirde ndee waɗti noddireede Oolel Daande Maayo.O rokki toon pulaar fotde mum.
Hade makko yahde Ndar, o wonii kebloowo jaayndeyankooɓe to Cesti hakke duuɓi jeegom. Ko e oon sahaa kadi o wonnoo jooɗaniiɗo Rajo Fraas RFI e nder Senegaal. Gorko mo Njum oo,kala hello ngo udditan maa e daartol rajo e ari-kor mum, a yiɗataa o udda ngoon hello, sabu sawto makko fof ina janngoo.
So nuunɗal e peewal ngonii ngooroondi gollal, ina gasa so joomum leliima ɗaanoo e nder fooftere mum.
Hammee Aamadu LIH


text:
E oo alarba 27 korse, Fuuta jaɓɓiima ngatamaare mum. Toɓo ngoo fuɗɗiima e nder diiwaan oo fof aa to falnde Podoor.
So tawii kulhuli ina njoganoo to bannge ceeɗu gulɗo jaw haa jawdi wofii,gila e be’i, baali e na’i haa ko ɓuri heewde ko eggiino to nder ferlo ngo. Tee rakkal dokkiranooɗo o ɓe kuliino won heen ko heƳdaani e joomen jawɗeele ,haa ɓe mbi’i yoo ballal ngal laamu addatnoo ardaani no foti ardude nih. Ngonka ngaynaaka e wiyde mawɓe ardiiɓe dental pedle galleeji aynaaɓe foti ko wallondireede ngam sosde paabi nguura jawdi e nder nokkuuji ɗi. Kono e oo sahaa ɓerɗe ɗe puɗɗiima suusde sabu toɓo ngoo fuɗɗiima jippaade no moƳƳi e nder reedu fuuta haa e nder ferlo ngo ,sabu jawdi ndii ko ɓuri heewde e jawdi fuutaŋkooɓe ko toon woni. NgoƳaaji ɗi to bannge balke ɗe ina heewi jawɗeele gonɗe toon so tawii laamu ngu waɗtaani heen hakkille ina waawi hade ndunngu o woɗɗude ina addana so ɗi ndaňii caɗeele jawdi ndi losa. Ina ɗaminaa e ngal ɗoo ňallal 27 06 2018 no ndiyam ɗam jipporii nih maa wood ko wayli e nguurndam jawdi ndi.
Bookar Sek Lewlewal Maatam


text:
Dewgal
Dewgal (maa desal) ko gondigal debbo e gorko aadanaangal, humeteengal e yeeso sariya. Si gorko humanii debbo, ɗum no wi'ee kadi o resii debbo maa o ɓaŋii maa o dewlii. Fulɓe ina joganii ɗum karfeeje heewɗe. Humugol dewgal no seerta, foti ko tuugaade e leñol, e diina, e aadaaji, e leydi, e jamaanu. Hino waawi kadi senndindireede hakkunde jommbugal finaa-tawaa e jommbugal laamu, wi'eteengal kadi jommbugal siwil. E ngal ɗon, ko e yeeso jooɗaniiɗo laamu, e nder huɓeere laamu, wano suudu lameeri maa suudu hooreejo saare.
Si ko dewgal finaa-tawaa, ko nii ngal humirtee e nokkuuje Fulɓe:
Loowdi
- 1 Fuuta Jaloo
- 2 Fuuta Tooro
- 2.1 Kumal
- 2.2 Kurtungu
- 2.3 Piye
- 2.4 Cuuɗoygol jommbaajo
- 2.5 Lootgol jommbaajo
- 2.6 Duwaawu jignaaɓe
- 2.7 Baɗɗingol
- 2.8 Wiseede koondi
- 2.9 Lelnde
- 2.10 Njeenaari
- 2.11 Ñaam gawri
- 2.12 Woli boombi
- 2.13 Bula boombi
- 2.14 Dammbordu
- 2.15 Guppuli
- 2.16 Moorol jommbaajo
- 2.17 Calminoygol jommbaajo
- 2.18 Keɓgol hiraande
Fuuta Jaloo[taƴto | modifier le wikicode]
Desal, hina wi'ee kadi dewgal, genndal, jommbere, ƴettere, e ko nannde. Ko woowanoo ɓaawo ɗoo nun, hari ko mawɓe ɓen jommbanta suka mon on ka araande, ɓe suɓanoo mo sonnaajo makko arano on, walla le; ɓe wallondira e makko ka suɓagol jiwo on, si giiɗe maɓɓe ɗen arii hawrude e ka weli ɓe, ɓe ndaarana kisan no ɓe yaltinira goro.
Gorooje ɗen: toraare kala si gasay, dewgal kala si timmay, ko maa goro yaltinee laawi ɗuuɗuɗi, laawol kala e faandaare mun. Laawol aranol ngol; ko goro hunorɗe yaltintee, adadu majje on, ko goro sappo (10), woɓɓe waɗa saaku lamɗam, walla kore tew kosam, ekn. Ɗum ɗon fow naɓee ka mawɓe jiwo on fii hunagol laawol, ɓe wi'a ɗum: "Ndaarir ɗum ɗatal", walla " Ƴeewude laawol", ekn. Ko e battane nden hunannde mawɓe suka on anndata si tawii "Jeyɓe jogaaki", ngam ɓe heɓa no ɓe addira gorooje hikkuɗe ɗon ɗen.
Laawol ɗimmol ngol; Ko Goro toraare yaltinntee , ko e ngol laawol ɗon woni ko mawɓe suka on torantoo sagataa maɓɓe on, jiwo ɓeya on, si ɓe okkii, haray gila nden ñannde, haa woni tuma dewgal ngal taatike woo, kañum torondirɓe ɓe ɓen (gorun kun e deyun kun), haanaa yiidude, sakko yewta, fija-jala! Ɗum ko ko haɗaa,, tuma kala nde jiwo on nani hito suka on; o dogay o suuɗoo, si tawii le ko bee ɓe yiida; haray ko maa si goɗɗo lombi... Mawɓe jiwo on senndana bolondaa on goroojo ɗen, ɓe waɗana mawɓe ɓen e kawte ɗen feƴƴere, ndeya feƴƴere; ɓe sennditana ɓeenguure nden e hedditiiɓe ɓen.
Ñalaande nden: Si ɗum fow feƴƴii, ñalaande desal ngal waɗee, jamaa on hollitee, suka on waɗa dolokke baaba, e hudere yumma, o holtina jommba jiwo, maaro defee, lacciree surtinee, njaram hebilee, teewu defee... Haaju on waɗa, pinka fettinee, ñi'e sennditee, hoɓɓe wernee, jommba ɗowtitee, seleli yimee, hoɗo ngon nantondira welo-welo.
Fuuta Tooro[taƴto | modifier le wikicode]
E nder reedu Fuuta Tooro, diiwaan biyeteeɗo Boosoya, e wuro wiyeteengo Kayhayɗi, dewgal banndiraagal ko nii yahranno: Resondirta ko ɓiɓɓe baaba, resondirta ko ɓiɓɓe yumma (remmeraaɓe), resondirta ko denɗiraaɓe, resondirta ko fotɓe jibinannde, resondirta ko fasiraaɓe. So tawii ɓiɗɗo debbo jibinaama tan, o nangante bandiiko, wiyee ɓiɗɗo gorko haɓɓi e makko tekkere. Walla o haɓɓanaama e makko tekkere.
Holno ɗum yahratnoo?
So wiyaama debbo heɓtiima (jibinii) tan, banndiraaɓe kala ngaran salminde mo. So tawii andaama ko ɓiɗɗo debbo o heɓi, gooto e rewɓe ɓee, tawa ko gorgilaaɗo, walla yummiraaɗo cawndiiɗo, walla jom suudu kaawiraaɗo, seelta ceeltol e comcol mum, o haɓɓa e jungel tiggu oo. Nii woni o nanganii ngel ɓiyiiko gorko. Tuggi oon sahaa haa nde sukaaɓe ɓee mawnoyta, ɓiɗɗo gorko gotɗo biyɗo ene yiɗi cukalel dewel ngel kala, jaabatee ko o ƴamaaɗo, walla ko o gadaaɗo. Jinnaaɓe ɓiɗɗo gorko kaɓɓanaaɗo tekkere oo ene kollira yiɗde mum en e geɗe kala, ngam siiftinde aadi maɓɓe.
So tawii Alla waɗii suka debbo o yontii naatde dewgal, ƴamal ngal waɗtee goonga : ñuumbordi addee to yumma makko, heen huunde feccee e bandiraaɓe ɓadiiɓe, wiyee kaariyel rokkaama kaari. Nafoore addee, ɗum woni hujjaaji ko wayi no koltu debbo oo, wutte baaba e wutte yumma, ekn. Doŋngal lahal ene waawi ardude e nafoore, kono kadi ene waawi arde baŋnge: ɗuum soomii ko lehe ƴeekiraaɓe e caabune esiraaɓe. Ƴeekiraaɗo kala e esiraaɗo kala ene fondaa ko addata. Ƴeekiraaɗo gardiiɗo geɗe kala oo noon, ko dokkaaɗo suudu oo : oon wiyetee joom suudu. Rokkeede suudu, ko bannde gorko subaaɗe ma e baŋnge dewol walla gorol yo a won mawɗo ƴeekiraaɓe, ndañaa geɗal keertingal gila e dewgal, haa e innde, ekn.
Kumal[taƴto | modifier le wikicode]
Ko ɗuum woni dewgal. Dagnata dewgal noon ko teŋe. Teŋe ɗee ene wona jawdi ndariindi, ene wona kaalis, ekn. Ndiin jawdi ko debbo oo tan jeyi ndi. Ndi feccetaake etee ndi rokketaake. Debbo oo wiyee humdanaama e gorko. O daganiima mo e yeeso Alla e jeese juulɓe. Hay so taawii dewgal humaama hakkunde debbo e gorko, e nder Fuuta, aadaaji goɗɗi ene ngoodi potɗi rewreede haa gorko heɓa debbo muuɗum:
Naamnitirɗi ummoo to galle gorko faya galle debbo: ko ɗum kaalis newnoowo garal debbo galle gorko mum. Koreeji debbo o e gorko oo njooɗodoo, kaalda, taƴa ñalngu ngu debbo oo hurtotoo.
Kurtungu[taƴto | modifier le wikicode]
Ko ñalngu ngu debbo ummotoo to galle baaba mum, suudu neene mum, faya suudu mum, galle gorko mum. Ñalngu nguu ine wiyee ndiftungu e heen e diiwaanuuji, walla kadi cuddungu.
Ñalnde e suudu : Ňalawma kurtungu nguu, debbo ñallata ko e suudu kaŋko e giƴiraaɓe makko. Hakke doole jiknaaɓe makko to tolnii, ɓe kirsanee, walla ɓe ndefanee, walla ɓe mbeltinee no wayi wayde kala.
Piye[taƴto | modifier le wikicode]
Yumma mum jommbaajo maa jommbajjo nodda banndum en, so tawii o nootaama o fiyanee kaalis. So piye ɗee ndentii, kaalis o hiisee, kinɗe limtee, gooto heen kala rokkee feccere mum. Piye goɗɗe ene piyee tawi hiiri, ɗe mbiyetee ko cord i: ko comci daneeji ɗi jombaajo dammbortoo ɗii keettatee heen.
Cuuɗoygol jommbaajo[taƴto | modifier le wikicode]
So tawii giyiraaɓe ɓe ndañii no ɓe puuntiri mawɓe ñalluɓe e galle oo, ɓe nawat debbo oo, ɓe cuuɗoya mo. So hiirii haa waktu kurtungu yontii, fedde gorko oo naata e wuro ene yiiloo debbo mum. Fedde debbo o wiya yo ɓe njeen ɓe no ɓe ngartiroya jombaajo. So ɓe keɓii njeenaari maɓɓe, ɓe njaha ɓe ngartiroya jommbaajo: ɗuum ko huunde e hujjaaji maɓɓe.
Lootgol jommbaajo[taƴto | modifier le wikicode]
So taawii jommbaajo artiraama galle baaba mum oon saanga o lootee. Lootata mo ko rewɓe aaɓɓe, ɓe nganndiraaka cuutule walla ceerle ekn. So o lootaama haa gasii, o ɓoornee comci ngaaɓɗi, walla comci ganni ɗi ɓoornetaake so wonaa e ñalɗi moƴƴi bayɗi hono yaŋnge walla innde, ekn.
Duwaawu jignaaɓe[taƴto | modifier le wikicode]
Jommbaajo hade mum yahde galle gorko mum maa o wayninee. Jignaaɓe makko mbaajoo mo no debbo jooɗirtoo e nder galle, e nder suudu, no o wonndirta e esiraaɓe e ƴeekiraaɓe e banndiraaɓe gorko no potiri. So ɗuum ɓennii, ɓe nduwanoo mo hade makko yaltude galle.
Baɗɗingol[taƴto | modifier le wikicode]
So tawii yahdu yontii, dendiraaɓe (ɓiɗɓe gorgilaaɓe) ngara waɗɗinde kaliifa (ɓiy kaawiraaɗo) mum en. Waɗɗinde noon ene siforoo nii:
- Waɗɗinde e keeci (wammbude); - Waɗɗinde e daabaa (mbabba, walla puccu, walla ngaari, ekn) ; - Baɗɗingol oo sahaa jooni noon ko e oto no waawii siforaade fof.
So tawii denɗiraaɗo waɗɗinii denɗum haa o yettinii mo damal galle gorko, e oon sahaa, o wiya debbo tellotaako, saka naata galle so wonaa o tottee mbaɗɗinirdi makko. Ɗuum fawii e ko fawi gorko oo, tawi kadi ene hawri e baawal mum. Mbaɗɗinirdi ko huunde e hujjaaji Fuuta.
Wiseede koondi[taƴto | modifier le wikicode]
So debbo naatnaama galle gorko, tawat yumma mum gorko o, walla gooto e jignaaɓe makko rewɓe ene jooɗii, ene porti koyɗe mum , o addee, o lelnee e dow koyɗe hee. Tawa oon saanga gaweeje loowaama e lehel walla e battu. So jommbaajo lelnaama, gawri ndii wisee e makko, awluɓe walla ñeeñɓe ene njima, ene nduwoo : “yoo koondi mal mo, yoo mal jommbaajo, no maldunoo adinooɓe mo e suudu nii.”
Lelnde[taƴto | modifier le wikicode]
So tawii lelnde yontii, addunooɓe jommbaajo koota galleeji mum en, haa heddoo dammboowo (walla dammbooɓe). Ko ɓeen ngondata e debbo jommbiniiɗo oo haa nde o dammbitii fof (nde o yalti e suudu). Comci daneeji debbo mboomri heewi dammboraade.
Njeenaari[taƴto | modifier le wikicode]
So debbo leliima haa tawaama ko o suka, gorko ene joganii mo njeenaari. Njeenaari ndi, heewi ko sorneede e les ngaflaawu. So yahii haa weetii, kanko gorko oo, ko waawi yeende debbo makko kala, jignaaɓe maɓɓe e wanndiraaɓe makko rewɓe ene mbaawi fawde heen goɗɗum.
Ñaam gawri[taƴto | modifier le wikicode]
Ñalawma gadano debbo waali e galle gorko mum, so o finii, kanko e fedde makko kala ɓe njaɓataa ñaamde so wonaa ɓe njeena. Ndiin njeenaari wiyetee ko ñaam gawri. So tawii ɓe keɓii ndiin njeenaari haa timmii, oon saanga ɓe ɓattinee kacitaari (ene wona gosi, walla teewu, walla kafe, ekn) ɓe ñaama.
Woli boombi[taƴto | modifier le wikicode]
So kaccitaaje ɓennii, fedde debbo naamdo woli mum. Woli wonatnoo ko kaaƴe pijirteeɗe. Kono woli boombi ko tanngal walla mbiskit fijirtee, heen huunde ñaamee.
Bula boombi[taƴto | modifier le wikicode]
Bula oo ne ko hujjaaji ɗi mboomri cuddaandi fof rokkata fedde mum. Ko gorko oo yaltinta ɗiin hujjaaji.
Dammbordu[taƴto | modifier le wikicode]
Ko ñaldi ɗi debbo wonata e suudu (balɗe tati, walla balɗe jeeɗiɗi, walla lewru), wiyee ko o dambiiɗo. Omo ɓoornii comci jommbaajo (Daneeji wonande mboomri), omo muurnii tuggi dow hoore makko haa heɓi koyɗe makko. Yeeso makko omo muurni heen ɓurtungal. So tawii o wonndi ko e fedde makko, o wedditto ɓurtungal ngal e hoore makko. So o nanii teppe neɗɗo, o artira ngal e yeeso makko. Gorko makko, kañum e fedde mum, e banndum en, kala e muuɗum en jiɗɗo yiyde yeeso makko, maa oon yeena mo: ɗuum woni ñoortirɗi, wiyee o ñoortii mo.
Guppuli[taƴto | modifier le wikicode]
So debbo dammbiima haa o dammbitiima, fedde makko jiiɓa ɓakkere (jooni ko conndi farin heewi waɗeede), ɓe naata e wuro, eɓe njiyloo fedde gorko oo. Kala heen mo ɓe njiyi, ɓe muulat e muuɗum ɓakkere ndee. Ɓeen ne, ndidda ɓe, mo ɓe keɓtii kala ɓe njoftoo, walla ɓe piya. So ñalawma oo woɗɗi noon, ɓe ndenndina comci ɗii kala, ɓe tottee caabune, ɓe tiindoo maayo walla woyndu. Ɓe ñalla wuppude haa hiira, ɓe ndoontoo guppirɗe maɓɓe ɓe ngarta wuro. Tawa oon sahaa, e galle gorko ɗoo, ɓe kirsanaama, ɓe ndefanaama barmeeji gosi e teewu. No ɓe njettotoo to galle ɗoo tawat barmeeji ɗii ndeftaama. So ɓe njettiima, ɓe ndootoo guppirɗi maɓɓe damal galle, ɓe ndoora fijirde: “Yaay addu ko ndefanno-ɗaa cukalel! Yaay kay moɗii.” Lehe ndottee, leece mbertee, ɓe ɓadinee ɓe ñaama.
Moorol jommbaajo[taƴto | modifier le wikicode]
So jommbaajo dammbitiima, o ɓoorii daneeji ɗi o ɓoorninoo ɗii, e oon sahaa, o firta muggi ɗi o waɗananoo ñalnde o ñalli e suudu. Gayi, walla ndammiri kirsee, payane cagginee, o ñalla e moorol. Moorol ngol noon heewi moorde ɗum ko neeno caɗtidiiɗo jignaaɓe debbo oo. Omo juuree kaalisaaji, haa e comci, tuggi nde o fuɗɗi haa nde moorol ngol joofi kala. So moorol joofi, teppugol fuɗɗo. Ɗuum ko ciŋkal moorol ngol: ñaaƴe, kaaje, korbuuje, kulaalaatuuje, kanne ñootee e dow jubbi hee. So tawii o gaynii teppude, o lootoo, o sinnkoo, o ɓoornoo comci gaaɓɗi, comci ganni, comci goobaaɗi biyeteeɗi takkaaji, ɗi ɓoornetaake so wonaa e ñalɗi baaɗi no yaŋnge, walla innde, ekn.
Calminoygol jommbaajo[taƴto | modifier le wikicode]
So debbo dammbitiima, omo salminoya galleeji banndiraaɓe. Nguun ñalngu ne kadi o ɓoornoto ko comci gaaɓɗi, o muurnoo wudere goobaande yahdunde e ciŋkal makko ngal. Oon sahaa, omo yahda e ñeeñɓe, omo yahda e huunde e sehilaaɓe makko walla bandiiko en. Ene hasii, to ɓe njettii kala, ɓe teddinte, ɓeen nduwoo yo Alla waɗ barke e dewgal ngal, wooda kadi ko ɓe ndokkaa ko feewti e ndewaagu (cuuraay, walla ɗaɗi, ekn).
Keɓgol hiraande[taƴto | modifier le wikicode]
Debbo dammbitiima haa salminoyii, o waɗta yaltude boowal. E oon sahaa, omo waawi rokkeede hiraande makko, kono kadi omo waawi waɗeede koɗo haa ɓooya. Ɗuum ko tawii o hurtii ko galle esiiko en. So tawii gorko jogii ko nokku mum, so o dammbitiima tan o ɓamat hiraande makko.
Ɗuum wonii ko keblu-mi, ko haaɗi e ganndal am e dewgal Haal pulaar en. Miijo ngo hiisii tan ko diiwaan Boosoya ɗo nganndu-mi, njeyaa-mi ɗoo. Ene gasa tawa e nder oon diiwaan dewle kala njahraani noon; so ɗuum woonii, ko ñiŋaa heen fof ko ɓeydaari wonanta en. Hakkile gooto yonataa, ngooɗoo wiɗto ko jubbande tan e ko feewti e nguurdam renndo fulɓe. Ene yiɗaa, so newiima to Alla, nde wiɗtooji goɗɗi mbaɗatee, e fannuuji ɓurɗi yaajde.


text:
Ceeeno Haamiidu Lih mo Daara Halayɓe gonnooɗo kaliifa galle Mammadu Muusaa Lih hawrii e lajal e subaka aset goo awril. Ceeerno Haamiidu Mammadu Muusaa Lih ko nanngal mawngal e lislaam, jaggal kadi e nder Halayɓe. O wuurii duuɓi 97 sabu o yiynoo aduna ko e 1922; hitaande birnagol ALhajji Maalik SIH. O ardiima galle Mammadu Muusaa Lih gila e duuɓi makko 56.Omo limtee e waawɓe Quraan. Ina wiyee nih ko o gooto e ɓeen janngatnooɓe Daabiya Oodeeji mo Ceerno mum artiri haa e juuɗe baaba mum, sabu ceernaajo oo aadorinooki ɗum. Ko o gorko deeƴɗo jamyamo hono no ɓesngu Mammadu Muusaa fof nih. O ɓooyii haɗtaade cellal makko sabu ɗii duuɓi fof o wonaa celluɗo. O wirnaa ko kikiiɗe aset waktuuji 17 e feccere to Daara.
Lewlewal duwaniima renndo islaam fof.
Hamet A LY
SUNAARE: CEERNO HAAMIIDU LIH MBO DAARA WIRNIIMA
Ceeeno Haamiidu Lih mo Daara Halayɓe gonnooɗo kaliifa galle Mammadu Muusaa Lih hawrii e lajal e subaka aset goo awril. Ceeerno Haamiidu Mammadu Muusaa Lih ko nanngal mawngal e lislaam, jaggal kadi e nder Halayɓe. O wuurii duuɓi 97 sabu o yiynoo aduna ko e 1922; hitaande birnagol ALhajji Maalik SIH. O ardiima galle Mammadu Muusaa Lih gila e duuɓi makko 56.Omo limtee e waawɓe Quraan. Ina wiyee nih ko o gooto e ɓeen janngatnooɓe Daabiya Oodeeji mo Ceerno mum artiri haa e juuɗe baaba mum, sabu ceernaajo oo aadorinooki ɗum. Ko o gorko deeƴɗo jamyamo hono no ɓesngu Mammadu Muusaa fof nih. O ɓooyii haɗtaade cellal makko sabu ɗii duuɓi fof o wonaa celluɗo. O wirnaa ko kikiiɗe aset waktuuji 17 e feccere to Daara.
About the author /
Lewlawal Communcation
Post your comments Annuler la réponse.
Vous devez être connecté pour publier un commentaire.
NGGURNDAM YERO DOORO JALLO
JAAYNDEEJI SENEGAAL ALTINE 11 MBOOY 2019
NGGURNDAM YERO DOORO JALLO
Cakkite+
-
-
-
-
-
NGALU 09 MBOOY 2019Posted in: Joljole
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Pottital jannginooɓe e janngooɓe pulaar to wuro wiyeteengo Hooƴo. Hooƴo ko wooto e gure fuuta e nder diiwaan Maatam e nder renndo teeru Hoorefoonde. Tawtoraama pottital ngal Usmaan Bah kalfinaaɗo jaŋde ɗemɗe ngenndiije e nder diiwaan Maatam, Demmba Sumaare kalfinaaɗo jaŋde ɗemɗe ngenndiije e falnde Maatam, jannginooɓe 18 wonɓe e nder renndooji teeru Hoore foonde, Nabbaaji e Oogo, rewindtooɓe 3 huufɓe ɗiin renndooji teeru. Kala jannginoowo garɗo toon ardii e janngoowo gooto kalfinaaɗo binndol e goomuuji jiilgol duɗe ɗe. Duɗal ngal jaɓɓiima pottital ngal no feewi, e gardagol jannginoowo hono Hawwaa Sehaan lollirɗo Liido Sehaan. O tabitinii winndannde hiisa piɓtugol piɓe ina jeyanoo e yoga e caɗeele jannginooɓe waasde humpito kono nde gostondiral waɗaa feeñii nafoore sanne. Joom wuro ngo hono Mammadu Bah hollii weltaare mum no feewi. Kono ñallal ngal waɗii wune tuma nde Ibraahiima Umar Kan tawtoraama waɗii heen golle jooɗɗe ngam hirjinde janngooɓe nde tiiɗnatoo e jaŋde ɗemɗe ngenndiije ko sodorde ɓamtaare. Golle ɗe njoofii e weltaare duuso jime e jimɗi haa nde jolaa hootaa.
Bookar sek Lewlewal Maatam


text:
E hitaande 1962, caggal caɗeele keewɗe, ɗe o dañdi e seernaaɓe Fuuta, Alhajji Mahmuud fayti ko to leydi Kameruun, nootaade e bismaango Aamadu Ahijoo, laaminooɗo leydi ndii e oon sahaa, ngam jokkoyde toon golle ɗe wonnoo e dow mumen. O woni e leydi ndii, o jaɓɓaa e mayri saɗne. Caggal mum, o woni e eɓɓude gollodaade e Njuɓɓudi Ngootaagu Afrik. Ko e oon sahaa o yiyondiri e Muktaar wul Daddah, gardinooɗo leydi Muritani caggal nde Aamadu Ahijoo itti wirnaawo hakkunde maɓɓe, newni kadi joɗnde hakkunde maɓɓe. Ko ɗoon Muktaar Wul Daddah ɗaɓɓiri mo nde o artata e Muritani ngam wallude ɗum tiiɗtinde jaŋde arab e nder leydi ndii. Alhajji Mahmuud Bah jaɓi, arti e Muritani. Ko ndeen o ƴettiti nguurndam neɗɗo laawɗuɗo e nder njuɓɓudi laamu Muritani tawi o yeebaaki nguurndam duɗe Al falaah e mahgol jumaaji e nder weertaango Afrik bannge hirnaange. O woni koroowo jaŋde arab fotde duuɓi ɗiɗi, tuggude e hitaande 1962 fayde e hitaande 1964. E ngaal daawal, o dañi fartaŋŋe ƴellitde ɗemngal arab e ɓamtude diine Lislaam haa heɓi nokku. Caggal ɗuum, laamu nguu yuurnitii, tawi golle ɗee pamɗirii mo, kanko Alhajji Mahmuud Bah, waɗti mo diisnondirɗo mawɗo leydi ndii, hono Muktaar Wul Daddah, ko fayti e jaŋde. Ɗuum, ko tuggude e hitaande 1964 fayde e 1978.
E dumunnaaji battindiiɗi e nguurndam makko ɗii, o daraniima ittude luure gonnooɗe hakkunde makko e won yimɓe e yaafnaade denndaangal pergitte ɗe o dañdanoo tuggude e nder ngenndi makko Fuuta Tooro haa to nder leydi Senegaal tawi saabinoo ɗum ko waasde faamondireede. E ɗo wattindii ɗoo, caggal njillu makko e leydi Abuu Dabi, nootoyaade bismaango laamɗo leydi ndii, Alhajji Mahmuud Bah renndinii denndaangal almuɓɓe mum e yoga e darodinooɓe e mum, rewɓe e worɓe, ñalnde 1 lewru siilo 1978 ngam jaarde ɗumen sabu darnde hiisnde nde ndarodinoo e makko, darnde haɓde e humambinnaagal, darnde riiwtude majjere haa e darnde yeynaade hakkillaaji niɓɓi. Balɗe tati caggal mum, oo ɗanniyanke mawɗo waɗi ɗanngal mawngal, cakkital ngal artetaake, ñalnde 4 lewru siilo 1978, ena yahra e duuɓi capanɗe jeeɗiɗi e tati. O darii darnde Suleymaani Raasin Baal, kelnooɗo Muudo Hormo, itti ɓoggol kalfaandi e daaɗe fuutankooɓe. O darii darnde Abdul Qaadiri Kan mahnooɗo 33 jumaa gila Horkaƴere haa Dagana. O yaɓɓiti e felo Sayku Umarul Fuutiiyu Taal ƴettunooɗo fetel diine, haɓi e tuubakooɓe, holli aarabeeɓe teddungal Ɓaleejo haa njiyri gite mumen.
E nder nguurndam Alhajji Mahmuud Bah, hay so binndol ngol yaltinaani, ena laaɓi kam wonde geɗe tati ena laaɓti heen: fiɓnde, duwaaw e jaambaraagal. Ko ɗeeɗoo geɗe tati ngoni njoɓaari makko e njogitaari makko e kala nokku e kala ngonka. Kala wolde, nde o huccani, o waɗataa heen ɓerɗe ɗiɗi. Ko ɓernde wootere tan o jogotoo, ɓernde pellitɗo.
So en ƴeewrii mo to bannge fiɓnde, en tawat alaa mo o foti mawnude fiɓnde e dow laral leydi ndii. Tuggude nde o dañi ɗokkere, o fiɓi fiɓnde makko wonde so woodii hankadi o sifortee ko ganndo ɗokko kono wonaa gaynaako ɗokko, ndeen fiɓnde meeɗaani rostaade hay leƴƴannde haa ɗo o ruttii e joomiiko ɗoo. Pellital makko e yeeyde huunde e baali makko e yahde Weendu Boosoyaaɓe ngam waylude nguurndam aga, joom ngafeeji e dawnaaji, ganndunooɗo wiidooji e ƴarooji, goownooɗo laddeeji cukkuɗi, jeewɗi, wontude almuudo quraana, ñobbiiɗo haa ɗaati, ceertuɗo e kala tuuyo walla mbelemma fittaandu, newiiɗo, kofotooɗo e yeeso ceerno, ruttoo wuurta e njelaari tawa ena anndi won ɗo lahe ɓiraɗam, leele, pedane e kaaɗam leemondiri e dow kagguuji, sasaaji e bootuuji keewɗi lacciri njoorndi pawndiri, muña ɗaam nguurndam haa joofna, wonaa huunde weeɓnde e jahɗo haa fuɗɗii ƴoƴde. So en ndeftiima e laawol makko feewde Sahaal, ummaade e Weendu Boosoyaaɓe, rewi Duɗal Letwetaar sara Mudjeriyaa, fayi Shingiti haa yettii Tijikja to diiwaan Tagante maa en nganndu won ko o happani ko mawni, ko tiiɗi. Ngaalɗoon ganndal fof e wulleede, yonaani mo haa ko omo fiɓa yahde haa Makka, hakkunde tampere ɗanngal, caɗeele tumarankaagal, heege, ñawu e kolɗam, ko jiidaa njeeruuji taƴooɓe e ñannge ladde, ko pellital mawngal. Wonde mo funnaange fotde duuɓi 12, alaa ko o hiilnii so wonaa artirde ganndal dowrowal haa e ngenndi makko, ɗo o daasnoo mbootu, o mawni, e mbeddaaji ɗi o ñaaƴatnoo, ɗo o huurantenoo beeyni, so omo ƴaroo ngam anndinde wonde alaa ko jommbi guurɗo wonande moƴƴere walla bonannde, ko fiɓnde nde wonaa mo woni kala rokketee ɗum.
To bannge duwaaw, neɗɗo waawaa taƴtude ɗeeɗoo maaje caɗeele ɗe o taƴti, gila e caɗeele ɗanle ngam ɗaɓɓitere ganndal, peli won e seernaaɓe Fuuta e wondiiɓe mumen haa bile laamu noppi-boɗeeji e jagge mumen, maayo fof e wune mum tawi joom mum wondaani e duwaaw jaabaaɗo. Heewɓe etinooma rewde e laabi makko ɗii kono caggi ko e hakkunde yolnde, laatii ngabbii-keɓaani, ngarti-tawtaani.
Ko fayti e jaambaraagal Alhajji Mahmuud, sinno wonaano cuusal makko, njuɓɓudi Al falaah, yettotanooko ɗo yettii e duuɓi jawtuɗi ɗii. Alaa geɗe kaantare walla e biyaate bonɗe, ɗe o hollaaka, gila e haala haa e baɗe, ngam hulɓinde mo walla yamminde mo mbele omo woppa ko o yahata koo. Laamu tuubakooɓe e hiisde e mettude e makko, haɓɓere won e seernaaɓe Fuuta e saɗtude e tampinde mo, ndonkii dillinde ɓernde ndee saka haɗde mo yettaade toɓɓaaɗe makko.
Wonnoo faandaare makko ko haɓde e humambinnaagal e riiwde majjere haa njalta weertaango Afrik bannge hirnaange, juulɓe ɓee naŋtoo e diine ceniiɗo, ƴoogoowo e cewle sunna Nelaaɗo Alla (mo jam e kisal ngoni e mum). Hay so Alhajji Mahmuud yettodaaki ɗeen paandaale 100%, a waɗii jeloode nde maaytataa e leƴƴi hirnaange Afrik, teeŋti e hakkunde Muritani, Senegaal e leydi Mali.
Kala baɗɗo ko heewɓe mbaɗaani, tawi ko e moƴƴere, maa dañ kadi ko heewɓe ndañaani e moƴƴere. Alhajji Mahmuud Bah mo Jowol Yowi-looɗe ko e ɓeen tigi jeyaa.
Njaay Saydu Aamadu


text:
Meer mo Wurosoogi Muusaa Bookar Caam tottirii fotde 22 seedantaagal e ɓeen sukaaɓe rewɓe daraniiɓe e dow yarlitaare e kaɓagol ŋakkere haaranduru wiyeteeɓe e tuubaŋkoore VNC. Ɓee ɗoo sukaaɓe ko ɓe gollorgal biyeteengal USAID_Yaajeende halfinnoo golle ɓetgol sukaaɓe yahrooɓe tuggi ko timmaani hitaande haa duuɓi 5 kam e dewindaagol cellal rewɓe sowiiɓe haa mbaawa ɗoftaade wicitaaji mumen e to bannge ŋeesagol sukaaɓe ɓe haa timmina. Ooɗoo ñalawma to nokku keblirɗo sukaaɓe to Kaŋko Meer Muusaa Bookar Caam o ardii e sete makko timmuɗo, konseeji, ardiiɓe leeɗe 11 Wurosoogi. Ɓe tottiirii ɗiin seedanteeji. Hawwaa Nasiiru Sih hooreejo sukaaɓe hollitii ɗumɗoo ko huunde hesere ɓe ngolliima ko ina abboo duuɓi 10 e dow yarlitaare tampere maɓɓe jamma e ñalawma kono ooɗoo ñalawma ina mawni e maɓɓe. Kaŋko Muusaa Bookar Caam o sakkitorii ko yettude sukaaɓe ɓe e ɗoftaare mumen.
Bookar Sek Lewlewal Maatam


text:
Heɗee mi feññina miijo am
Heɗee mi feññina miijo am
Mi nanii fii tummbondiral mawnungal
Wonde no saatii yiɓɓineede Maamun ka saare am
Hino saatiinaa teemeɗɗe hoɓɓe iwooɓe e leyɗe kawte am
E guluuje (ujunaaje) yimɓe iwde Gine leydi am
Fii ɓanngingol eɓɓooje ɓamtugol binndi wi’eteeɗi Adlam e miijo am
Sincaaɗi Gine leydi am
Wi’aa ko binndi Pulaar ɗemngal am
Miijii mi e ɓernde am
Taw si mi heɓay fehre yoɓangol paasi hoore am?
Mi yaha mi tawee e ngal tummbondiral siɓɓe am
Mi adora jaɓɓagol seteeɓe iwuɓe e leyɗe njanane kawte am
Mi toolna mi weerna ɓe sabu ko hoɓɓe am
Mi toroo konngol ɓe okka lam
Mi daroo yeeso ngun mbatu ɓe feewta lam
Ɓe heɗoo ko mi haalata iwde e ɓernde am
Mi yeewta ko woni fii binndi Adlam iwde e miijo am
Mi fuɗɗora ndee innde majji nde ɓe wi’i Adlam
Mi wi’a e miijo am: ndee innde yalti ko e wi’ugol wota N’koore adolam
Tee fewndo N’koore sincaa wi’anooka ko fii wota Fulfulde ɓado lam
Ɗum waɗi si N’koore fokkitii Fulfulde wi’ataa nde fado lam
Sabu Fulfulde habbotaako haa wi’ee ɓado lam
Si ko noon woniri, mi wi’a ɗi hananooka noddireede nden innde sago am
Si yuɓɓinɓe tummbondiral ngal no faalaa yo falo lam
Sabu mi hulataa haalude goonga kan, hay si ɓe wi’ii yo ɓe faloyam
Sabu sariya leydi am ndii no newnani lam haalude faale am e dow jeytaare am
Hay ɓay woɓɓe ko jawle e laamu hoolori ka leydi am
Mi feññina ko mi humpitii fii binndi Adlam ɗi mi suɓii noddirde Adolam.
Ɓay ɓe waawataa hulɓinde maa wi’ude yoɓe raɗo lam
Sabu on tuma haray mbatu ngun waɗtii yila e ndee yewtere am
Hara hiɓe humpaa ko mi eɓɓi haalude iwde e miijo am
Mi wowla fii kelme (konnguɗi) ɗe ɓe tafi ɓe takki e ɗemngal am
Wano “hanko” e “wanko”, ɗe ɓe inni ko lomto innde (pronoun), ka jeyal debbo e gorko e ɗemngal am
Maa alkule ɗe ɓe ɓeydi he ɗemngal am
Mi ewnoo wonde ɗum fow jeeyaaka e ɗemngal am
Mi wi’a eɓɓoore maɓɓe nden no tiiɗi kono wonaa nde nafoore ɗemngal am
Ko liddu, ko jiiɓoore, lorroore, lo’inoore leñol am
Waɗi ɗum fow non ko lo’ere laamu leydi am
Sabu ngu haajaaka e jannugol ɗemɗe ngenndiije leydi am
Si wonaa ɗum nun, goɗɗo immotanooko fewndo ɗoo, wi’a no since alkule fii Pulaar ɗemngal am
Sabu Pulaar hino mari binndi fottanaaɗi gila ado jibineede am
Sabu sincugol binndi wonaa ko saɗtani yimɓe am
Si naa ɗum nun, harayno sinciino binndi mawɓe am
Maa hara hay miin mi sinciino binndi am
Kono ko tawde wonaa sincugol binndi Fulfulde ɗaɓɓi fewndo am
Mi wi’a kala mo faalaaka yeebude jawle e yaajeende mum
Yo mooɓu cawlum mum hoota ka galle mum
Teerto Adlam jannga alkule UNESCO fottanaaɗe ɗee jokka haaju mum
Sabu hay miin mi janngiino Adlam, tawu-mi ko mehre nafa alaa e mum
No wa’i wa marijaawo e suudu mum
Kalataa hay henndu sakko ndiyam mum
Mi wi’a kadi hooreeɓe goomu Adlam wota bonnu kure e kaaƴe mum
Yo ɓe teerto ɗum wata ɓe wa’u wa ɗaaynuɗo hoore mum
Mi wi’a yo ɓe jokku ko fow jokki kon ɓe teertoo sincugol
Si naa ɗum ɓe jokkay haa ɓe sakkitora nimsugol
Hara saa’i mo ɓe yeebi on newotaako artugol
Ɓe nimsa ɓe jooɗoo e weemugol
Mi miijino ndee winndannde wonayno daɓɓere
Kono tawu-mi si nde faamoto ko maa janngooɓe ɓee heɓa daƴƴere
Ko ɗum juutini nde haa nde wa’i wa winndannde jaaynde
Mi winndaali ndee winndannde fii aybingol wakkilaare yimɓe am
Winndan-mi-nde ko fii hollugol miijo am
Fii wata mi suuɗu ngo haa ngo suuɗa faale am
Winndannde ndee fow ko iwde e ɓernde am
Mi hollaali hay ceerno am fii yo o saatanam
Sabu ɗum mo yi’ii e mayre ella wonataa ko juhi lam
Mi seedinii Alla, Joomi am
Feññinan-mi ngoo miijo am
Ko faale no pottal ɓeydora e leñol am
Kala mo ɗum metti, mi jeejii yo yaafo lam
Ko sabu ɗaayre, jaasere e famɗere faamu am
Kuɗol: Muhammad Jam Jalloh Donnde Fello.
02/01/2018.
#PEERAL
Related News
Heɗee mi feññina miijo am
Heɗee mi feññina miijo am Mi nanii fii tummbondiral mawnungal Wonde no saatii yiɓɓineedeRead More


text:
Alfaaji fuuta ko sukaaɓe men dillooɓe to bannge naalaŋkaagal senngo Rap, tawii ko sukaaɓe ɗiɗo jiyduɓe anniya gooto: ko Kaaw Lih e Saydu Soh lollirɗo Nammbe won. Goomu o sosaa ko e hitaande 2007.Fotde hoolaare e yiɗde hakkunde maɓɓe Elhajji Baaba Maal e hitaande 2008 wallitii ɓe no feewi to jahrugol yeeso golle maɓɓe. E hitaande 2009 Alfaaji fuuta wonii joyoɓo e kawgel hare sidaa e jokkondiral Abuu Caam Ngaari Laaw to cuuɗi men Maatam.
E hitaande 2010 kamɓe ngoni hooreeɓe e kawgel rafi jontinooje tawii ko Yuusu Nduur joginoo ɗeen golle. E hitaande 2011 ɓe njahdii e 11 naalaŋke to Gammbi e hare jontinooje. E hitaande 2012 OMVS rokkiiɓe araaraay e hare ɗoyru wonnoo ko Garaŋ Teyaataar to Dakaar. E hitaande 2016 ɓe mbaɗii njillu e gure fuuta kala oon njillu wiyetee ko Alfaaji Tuur waɗaniiɓe wune mawɗo no feewi.
E hitaande 2017, ɓe njaltinii morso gooto ina wiyee muñal e yahdi e aayaawo mum. Tawii ko e ballondiral Jofnanoor Entitayen ma ko seereer gooto ina wiyee Jeg Jam jeyi oon Estijoo. E oo sahaa ɓe ngoni ko heblanaade lefol kesol pul ina wiyee Haa yeeso ko laawol.
Bookar sek Lewlewal Maatam


text:
A
laa mo
nanaani "Konnko Bah" baar mo naalaŋke men lolluɗo Buuɗi Kummba Ceɗɗel
yaltini e hitaande 2013 ndee. Gila ndeen ngol haastaaka sabu welde e
sañaade. Holi Buuɗi Kummba
Ceɗɗel? Ko ngal naamnal, jiɗ-ɗen jaabaade
walla jubbude sabu wiyde ena haalda ɗoo nguurndam makko juutat. En
njokkondirii e ngenndiyaŋke men mawɗo hoto Mammadu Jibi Sek, hooreeje
fedde
wiyeteende "Gaynaako Ñeeñal" mo keew-ɗen yiyde golle mum e ɓamtude
ngawlaagu e naataŋkaagal Fulɓe. Ko kaŋko inniri Buuɗi Kummba Ceɗɗel
"deftordu" Alla a mum anndude ganni e daarti Fuuta-Tooro.
Buuɗi Kummba Ceɗɗel jeyaa ko wuro ena Ɓokijawe e diiwaan Maatam, leydi Senegaal. Yumma makko ko dariiɗo gila hannde araana ngam mawninde ngawlaagu e renndo Fuutaŋkooɓe. Kono
kaŋko ne seedaama e nder kiirɗeeli juɓɓinaaɗi e Senegaal e Muritani wonde ko e baawɗo jimol gila omo woni suka kecco. Ngati Yelaa makko ko Yelaa hakkunde Yelaaji. Eɗen
nganndi Yelaa jibinaa ko jamaanu seɓɓe deeniyaŋkooɓe sahnga nde jaambareeɓe jimantee ngam darnde mum'en golwole Fuuta. So Awluɓe ndonii oon Yelaa noon, ko sabu nde wonnoode-ɓe
yimooɓe gila ndeen araani. Ko kumbali e kolli ngonnoo duƴƴal Yelaa hade naatneede gitaruuji e sahaa mo gonɗen oo. Yelaa ena anndaa ko duƴƴal nanndungal e Reggae sabu heewɓe
ena mbiya ko kañum jibini ngaal duƴƴal ummaniinde-en Jamayka, wuro Bob Marley en.
Baaba Baydi Maal ne addii heen jeloode mum sabu makko wonde ɓadiiɗo awluɓe e fittaandu Maysuur Diine Sek, kamɓe ɓee sehilaaɓe ɓooyduɓe koɗi to Podoor. Ngati yimde Yelaa ɗo Baaba
Maal ɗoo wonaa fompaade walla fooɗondirde e Awluɓe, kono ko mawninde enɗam makko e Pulaagu, mawninde giɗli makko e sehil makko Maysuur Sek mo o wondi e Daande Leñol haa hannde.
Buuɗi Kummba Ceɗɗel hannde limetee ko e daaɗe ɓurɗe toowde e welde e nder naalaŋkaagal, haa teeŋti e Awkuɓe. Ko e hitaande 2013 Buuɗi Kummba Ceɗɗel yaltini albom mum gadano ena
wiyee "Beyli Mannga", kono ko o fuɗɗii yimde ɓurii duuɓi cappanɗe nay. Ko e oon albom yaltinaa jimol lollungol hannde e nokkuuji caartuɗi ena wiyee "Konnko Bah". En nanii kadi
ena ñuumbee wonde o woni ko e heblude albom ɗiɗaɓo e oo sahaa. Enɗen cummbana oo kabaaru Alla e men yiɗde kadi weltinde pittaali e oo albom garoowo. En nduwiima nde Alla hokkata
nguurdam e cellal haa ñalawma mo albom oo yalti.
Kuɗol Ibraahiima Saar


text:
Musidɓe, yiɗɓe e daraniiɓe leñol on calminaama kadi tedduɗi e calminaali. Wonndude kadi e yettude-on sahaa kala e darnde mon e gerngal men pulaagu.com, sabu ko on arooɓe, ko on yillotooɓe, ko on ittooɓe yeeweende. Pulaagu.com (pulaagu-dot-kom), dañii lebbi tati e nduu lewru, kono won sikkooɓe ko e duuɓi sappo njahraten Alla e darnde mon onon e goomu pulaagu.
Lebbi men tati ɗii kawri ko eɗen ngolla e rajo pulaagu jogorɗo Hurminde
njuɓɓudi mum hakkunde ɗoo e lewru siilo 2008. Hade ndeen, ko e ƴeewndo min ngoni. Min njiɗi so golle ɗee puɗɗiima, tawa eɗe ndegii, eɗen cellini golle ɗee haa cugge caɗta heen. Hol ko min ƴeewndotoo?
Ko adii kala, min njiɗi ko anndude mbele doole ɗe min ndokki rajo ngo no foti keɗotooɗo ɗe mbaawi tammbaade. So min paamii ko heɗotooɓe teemedere (yeru) ena walla-min ɓeydude moƴƴere haala kaa tawa alaa ella. So min nganndii ko heɗotooɓe ɓee ɓuri rajo ngoo doole, min ngona e yuurnaade feere ngam ɓeydude doole ɗee haa ngo waawa tammbaade heɗotooɓe ɓurɓe heewde.
Hannde, rajo men rajo pulaagu.com ena addana-on jubbannde e ko njogor-ɗon tawde e maggo so njuɓɓudi ndii hurmii. Amin ngaddana-on jeewte ɗe nanaaka hey nokku: yeewtere Ceerno Ɗahiiru Aan mo NGijilon (Fuuta-Tooro, leydi Senegaal) ena waɗdunoo yeewtere e wiɗtooɓe IFAN (Institut Fondamentale d'Afrique Noire) ñalnde 11 Seeɗto e hitaande 1968. E ndeen yeewtere, omo addana-en ko heewi e ganndal Fuuta haŋki haa teeŋti e laamuuji e Almameeɓe. Ɗum ko seeɗa e ko min njogori addande-on e jeewte. Caggal ɗum, yeewtere woɗnde ena waɗaa e nokku ena wiyee Horkoƴere (Fuuta-Tooro, leydi Senegaal). Waɗi ndeen yeewtere ko Mammadu Njaari Mbeŋnge ñalnde 23 Siilo 1969 to Horkoƴere. O haalata heen ko golle e balle Toorodɓe e Deeniyaŋkooɓe. Alaa ko ɓuri mi weltaade e heɗaade ɗee jeewte ɓooyɗe, baɗɗi faayiide no feewi sabu majje soomde gannde ɗe caraaki.
Yeewtere men tataɓere ko biyeteeɗo Seegaa Ñaŋ, jeyaaɗo haa jooni to NGijilon. Oon ko ganndo no feewi sabu omo saaktana-en daartol ngol en nganndaano e nguurndam Fuuta men haŋki.
Musidɓe jeyaaɓe e ɗeen gure, amin naamndoo mbele ɓeen ena nguuri, mbele koreeji maɓɓe ena nganndi daaɗe maɓɓe ena mooftaa e leppi? Kala ko waawi heen wonnde, amin calmina-ɓe walla amin njuuroo-ɓe kamɓe e jeyaaɓe ɗeen gure kala.
So on dañii caɗeele, ngoppee konngol mon less e lowel jaabawuuji les winndannde ndee (commentaires)


text:
BINNDANƊE CAKKITIIƊE
Ruwannda : Mumto-leñol Tutsi en (2)
E taƴre adannde winndannde men yaltunoonde e tonngoode 178, en kollitiino wonde mumto leñol Tutsi en fuɗɗinoo to Ruwanndaa ko ñalnde 7 abriil 1994, hay so tawii ngol seɓɓitiiɓe Hutu en ɓamii heblude ngol ko...
Hol ko woni 5G ?
Winndannde yaltunde e lewru suweŋ 2019 (luural Siin-Amerik) So a nanii walla a yiyii « 5G » ina winndaa, anndu ɗum ɓuri toɗɗaade tawo e sahaa jooni...
Hakkunde Amerik e Siin : Huawei, 5G, Njiimaandi…
Suwee 2019 Donald TRUMP, hono hooreejo Dental Dowlaaji Amerik sooynaani jikke. Gila o laamii, jotondire winndere ndee fof njiiɓiima. O ardi ko firtude kala ko adinooɓe mo laamaade...
Huunde e daartol laamaandi Maasina
Caggal nde musiɗɗo Aamadu Malal Gey haalani en no mawningol “Teeminannde ɗiɗmere kaanankiri Maasina” yahri, omo jokkana en seeɗa e daartol laamaandi Maasina. Fedde ngam guurtingol Wuro Hamdallaay hormaango ngoo...
Keewal mumatini
Yimɓe heewɓe ina kaawaa, ina mettini e keewal senerooji e konu Muritani. Wonaa tan sabu waasde ɗum haande, kono sabu kadi teddeendi majjum wonande ngalu leydi ndii. E nder duuɓi 10 fat,...
Aliiw Demmba Njuuk : gawoowo walla ko naalaŋke ?
Ñalnde 19 mbooy 2019, Jaaynde Fooyre Ɓamtaare jokkondirii e gooto e naalaŋkooɓe Fuuta biyeteeɗo Aliiw Demmba Njuuk, to Wiinnde Ɓokki Jaawɓe e nder diiwaan Gorgol. Oon sahaa Aliiw ena ena awa.
Njillu Ceerno Aamadu Tijjaani Mbammbiloor
Ceerno Ahmadu Tijjaani Bah Mbammbiloor yillinooma Nuwaasot, laamorgo leydi Muritani ñalnde naasaande 4 lewru seeɗto 2019 ngam wuurtinde enɗam e tiiɗtinde giɗgol hakkunde Senegaal e Muritani. Omo ardi e lappol testinngol. Ena e maggol, haaliyaŋkooɓe...
Koorka e Jabet : wasiyaaji seeɗa newiiɗi
Balɗe seeɗa keedi en koorka. Ɗum noon miɗo wasiyoo ɗoo wonduɓe e jabet yiɗɓe hoorde, wasiyaaji teeŋtuɗi. Ko adii fof, miɗo habra wonde kabaruuji gonɗi ɗooɗii lomtaaki wasiyaaji karallo cellal,...
KAALDEN GOONGA : “Maa laaɓ, ñamlel ko joɓel !”
Ñalnde 23 mars 2019, golle kaantoriɗɗe mbaɗaama leydi Mali. Mboɗo sikki jojjaani ko eɗen ngarta heen, so en tuugniima e konngi ɗi Pulaar wiyi e mumen « ko gumɗo yiyi weejii, kono kadi...
Daartol Akanndre Silkarneyni
Geno wiyi e nder Ɓuraana mum tedduɗo oo “ ma ɓe naamnde gaa silkarneyni” simoore kahfe, kaawise : 83. Wiyaa kadi, kanko Askanndiri ko o ɓiy laamɗo nokku ina wiyee Asɗakhar to Baabil (Babilon) to bannge hirnaange...
Weeyo : Gudde ɓaleeje
Wiyde ina waɗa winndannde faatunde e geɗe ganndal ngal suwaa laaɓtande hay annduɓe ɓurɓe mawnude, ko semmu mawɗo. Ina waawi faamee, ina waawi waasa faameede walla faamnaade (sibu hay sinno ko e...
Mumto-leñol Tutsi en to Ruwannda (1)
Ko ñalnde 7 abriil 1994, warngooji mumto-leñol jaayɗi puɗɗinoo to Ruwannda. Ɗiin warngooji ngonaa warngooji sabu wolde, alaa. Ko warngooji juɓɓinaaɗi, keblaaɗi, kuuɓtodinɗi, jaawɗi ; sibu, e nder lebbi jeegom fat, ɗi...


text:
Song Title: Koi Gal Nai
Movie: Happy Phirr Bhag Jayegi
Singer(s): Piyush Mishra, Shahid Mallya
Lyricist(s): Mudassar Aziz
Music By: Sohail Sen
Genre: Happy
Music Label : Eros Music
Star Cast : Jimmy Shergill, Sonakshi Sinha, Diana Penty, Jassie Gill, Ali Fazal
Release Date : 2018-08-24
Koi Gal Nai Song Lyrics
Ohhooo...ooo... chalo koi gal nai.. Ohhoooo...oooo.... chalo koi gal nai... Zindagi ki road pe life ka load hai Koi gal nai chalo koi gal nai.. Hod mein duniya ya duniya me hod hai Koi gal nai chalo koi gal nai... Zindagi ki road pe life ka load hai Koi gal nai chalo koi gal nai.. Hod mein duniya ya duniya me hod hai Koi gal nai chalo koi gal nai.. Ho bikhar pade sab sapne hain Ghair bhi apno se apne hain Laakhon ki hai kismat apni Par lafde karod hain koi gal nai Chalo koi gal nai gal nai gal nai... Chalo koi gal nai.. Chalo koi gal nai gal nai gal nai... Chalo koi gal nai.. Zindagi ki road pe life ka load hai Koi gal nai chalo koi gal nai Hod mein duniya ya duniya me hod hai.. Koi gal nai chalo koi gal nai.. Aa jao tumko sunaye hum kahaani ek chidiya ki Jab udi phurrr se wo toh Hui aisi taisi duniya ki, duniya ki Raaite phail gaye raaite phail gaye Raaite phail gaye raaite phail gaye.. Aa jao tumko sunaye hum kahaani ek chidiya ki Ch ch chidiya ki Jab udi phurrr se wo toh Hui aisi taisi duniya ki, duniya ki... Ow rastaa bhale anjaana hai Door bahut usey jaana hai Seedhi seedhi lagti hai sunne mein story Par story mein mod hai.. Koi gal nahi Chalo koi gal nai gal nai gal nai.. Chalo koi gal nai Chalo koi gal nai gal nai gal nai.. Chalo koi gal nai... Out of all those riddles You got know That life has not given you chances That you get to blow So go out there and risk it Like you some kind of wiz kid Just fix it or mix it Don't get down till you pull up the show.. Jo likha hai teri kismat mein Woh hunda reh jayega Yunhi phirega kalla Teri kaun sunega gallan Ik baar toh bol de halla Teri mushkil ka koi hal nahi Toh kaake koi gal nai... Mere khayal mein pyare Laakhon ka koi sawaal hai, sawaal hai Nikaale tu sawaal ko khayal se toh Tu kamaal hai, kamaal hai... Bheje pakk gaye, bheje pakk gaye Bheje pakk gaye, bheje pakk gaye... Mere khayal mein pyare Laakhon ka koi sawaal hai Sss sss sawaal hai Nikaale tu sawaal ko khayal se toh Tu kamaal hai, kamaal hai.. Khel naseeb ka kaisa hai Akal se bada kyun bhainsa Akal ladaayein ya bhainsa bhagayein Haaye kaisi yeh daud hai Koi gal nai... Chalo koi gal nai gal nai gal nai.. Chalo koi gal nai.. Chalo koi gal nai gal nai gal nai... Chalo koi gal nai... Zindagi ki road pe life ka load hai Koi gal nai chalo koi gal nai Haaye hod mein duniya ya duniya mein hod hai Koi gal nai chalo koi gal nai...


text:
TIGILDE KELME - Ibraahiima Malal Saar (©) Juko 2017 - PULAAGU.COM
Jiiñtu tigilde kelme ndee, ndobo-ɗaa "Ƴeewndo" ngam ƴeewtaade jaabaawol maa. So a toobii, dobo "Wujjito" ngam heɓde alkulal. Maa ndobo-ɗaa e limoore e nder tigilde ndee nde keɓaa siforde walla ciforɗe ndeen helmere. Huutoro so wonaa alkule mawɗe (H, T, A) wonaa tokoose (h, t, a). So aɗa yiɗi momtude konngol ngol moƴƴaani. Winndu goɗɗum e dow heen. Ɓe ngalaa tappirde pulaar ɓee ena mbaawi huutoraade ƴiiƴe alkule gonɗe les ɗee. Dobo e alkulal ngam naatnude e boowel binndi ngel.
ɓ Ɓ ɗ Ɗ Ñ ŋ Ŋ ƴ Ƴ
Ƴeewto
PALIIƊE: 1. Ummoraa nokku 6. Jonnat 9. Dabotooɓe 16. Ɓuraani jaasde 18. A alaa paltu saka kañum (mmj) 19. Siwol, Coɗay, Goli... 20. Ustoy hakkille 22. Waɗde ɓernde e neɗɗo walla e huunde 23. Seedamfaagu faggudu lollungu 25. Yettoode Ɓunnduŋke 27. Korii joganaade softeende 32. Ko woŋki leñol 34. Gannduɗo ko facciraa 36. Riiwat mbaalu 37. Fuɗɗaade ndefu maaro e liɗɗi. 38. Ɓamde ko jeyaa e suuɗnde 39. St-L ouis 41. Eey, moƴƴii 44. Pellon tokoson 46. Suddan ɗum debbo 49. Fiilde WhatsApp 51. Joopaaɗo 52. Lomto innde keewal 53. Ittanee ñoŋgi 55. Laaɓɗe dote 56. Ƴeewtoro laaci (ena tiiɗi!) 58. Fuɗɗoode lebbi 59. Hoɗdiiɓe Fulɓe to Waalo 60. Hakkunde Duujal e Korse 62. Jonnani 63. Nefde ñaamde 64. Leppina hoore, fuɗɗoroo laaci (mmj) 65. Piije 67. Nana e Gorgol, nana e Trarza(wuro) 69. Diƴƴe pooɗiree baagal 72. Laaɓɗe ngolwa 73. Joofotoo ko neɗɗal 76. Firo e ɗemɗe goɗɗe 77. Waccoore Aysata 79. Hoore colli 81. Wuurni haa mawni 82. Heewaani dognude jullaare 84. Yoo njaltu e ɗoyngol 85. Timminde ko waɗatnoo 86. Karaŋ jeeneteeɗo e kawgel fuku 88. Waɗi galle 89. Innde Dewo woɗnde 90. Nattuɓe wondude 91. Bamngel jarlel 92. Won wiyooɓe "mate" 94. Eɓɓeede e nder reedu (ɓiɗɗo) 95. Waɗdee e kosam, deelee e lacciri
96. Jaleeɗe Enternet!
DARIIƊE: 1. Binndol Pulaar e alkule Aarabeere 2. Jimol luurdungol 3. Heɓanaa 4. Innde debbo Sooniŋke 5. Hoto softu 7. Kaalateeɗo gonɗo ɗah 8. Innde nde sowtaaka 10. Ñiiɓirde Ordinateer e geese 11. Haal, Fulɓe Jolof mbiyi 12. Gardotooɗo njuulu 13. Aɗe mbeñii koy! 14. Ustu yolnde hakkunde men 15. Yumma mum jom suudu maa 17. Rutteede ko ñamlunoo 21. Haɓɓere heeriinde jogiinde tonngoode 24. Wutte teppe 26. Ñonnde pune 28. Kaalis daneejo tal 29. Ena aaɓnoo amdude 30. Lomto innde 31. Keccol ɓernde feewde e neɗɗo walla kullel 33. Hottireede dammuwol (koɗo) 34. Sifotoo ko maayɗo 35. Ɗeɓii tinde 37. Pamare 40. Gontuɗe gootum 42. Hello ena waɗoo wanngo 43. Leƴƴi pamari 44. Wonaa gonɗe ɗoo ɗee... 45. Dawdooɓe e nayi 47. Fokkitii no jammbere 48. Hakkunde Jaŋfa 50. Suuɗo ɗo woɗɗaani (ena tiiɗi!) 52. Hiiso teddeendi 54. Fuɗɗoode eɓɓo 57. Fayii Makka wanngoyaade e Kaaba 58. Waasi yahrude yeeso 59. Heraa 61. Annde edda 62. Lesdi toowndi 65. Kala ko mooftii e nganndi 66. Hoto ɓennu, koko weñaa... 68. Ɓurtini aawdi 69. Njiiñee ngam yoneede huunde 70. So a ittii heen "waɗde wullo" ena heddoo A,O,E! 71. Jabbuwal lekki 74. Innde Aali, gaynaako baali... 75. Wuttirde ñaawoowo lammba 77. Lannda laamiiɗo Senegaal 78. Innde domen Senegaal 79. Aañam mo Jinndaa Dem 80. Ɓiɓɓe leɗɗe 83. Piille e humpito mooftiiɗe e ndesgu 85. Ŋabbi e oto 87. hakkunde deede 88. Fuɗɗorde naamnal 90. Laamorgo Kaliforni 92. Maamuudu Dem
93. Laaɓɗe dene


text:
Ɗume Iisa Almasiihu wi’ani hoore mum?
To a ƴami koo moy nder duniyaaru “Ɗume a numata dow Iisa Almasiihu?”, a heɓan jaawaabu feere feere. Ammaa to a ƴamino Iisa Almasiihu ƴamol ngol, noy o jaabeteno? To a ƴamino mo “An, a moy?”, ɗume o wi’eteno? Woodi ko a tawata nder Deftere Linjiila ngam wallugo ma faamugo ko Iisa Almasiihu wi’i dow hoore maako, ngam paama o moyjo. Sey en piista jonta ko a tawata nder Deftere Linjiila dow haala ka kadi.
Bolle ɗe Iisa Almasiihu wolwi ɗon jur nder Deftere Linjiila bana pukaraajo maako Yuhanna winndiri ɗum. Yuhanna (malla Yahya) wonino gooto nder pukara’en nayo mo Iisa Almasiihu arti suɓugo, nden o tokki wondugo bee maako nder mooɓgal pukara’en “Sappo e ɗiɗo”. O jooɗodake bee Iisa Almasiihu, o nyaamdi bee maako, o nani ko Iisa Almasiihu wolwi bee noppi maako, o meemi mo bee juuɗe maako. O winndi Linjiila ngam haa keɓen faamugo ko Iisa Almasiihu wi’i e ko o waɗi yaake o ɗonno bee pukara’en maako.
Ndaa ko Yuhanna winndi:
“Ko winndi nder deftere nde’e, ɗum winndaama ngam haa on nuɗɗina Iisa woni Almasiihu, Ɓiɗɗo Allah, ngam on keɓra ngeendam nder innde maako bee nuɗɗingo mo” (Linjiila Yuhanna 20: 30).
Waato, ko en tawata nder Linjiila Yuhanna ɗum winndaama ngam haa paamen moy woni Iisa Almasiihu ngam nuɗɗinen mo e keɓen ngeendam nduumiiɗam. Jonta en ndaara ko Iisa Almasiihu wi’ani hoore mum.
Min woni nyaamdu ndu hokkata ngeendam
Iisa Almasiihu wi’i: “Min woni nyaamdu ndu hokkata ngeendam. Koo moy wari haa am, meetataa maatugo dolo (waato weelo) sam. Koo moy nuɗɗini yam boo, meetataa ɗomɗugo sam.” (Linjiila Yuhanna 6.35).
Wakkati Iisa Almasiihu wolwi bolle ɗe’e ɗum daynindiraay bee yaake nde o waɗino kaayeefi nyaamnugo yimɓe ujine njowo bee tamseeje jowi e liɗɗi ɗiɗi. Koo moy seyi bee ko o waɗino. Ngam maajum yimɓe ɗuuɗɓe tokkake mo koo toy, ɓe ngiɗaa accugo mo sam. Ɓe numi teema o tokkoto nyaamnugo ɓe bana nii! Ammaa Iisa Almasiihu yecci ɓe taa ɓe cuklano haala nyaamdu wonnotoondu, ndikka ɓe keɓa nyaamdu tabitanndu, hokkandu ngeendam nduumiiɗam. Nden o yecci ɓe sey kaŋko waawata hokkugo ɓe nyaamdu ndu’u. Yimɓe ƴami mo: “Kaayeefiwol ngole a waɗata ngam haa min nuɗɗine?”. Ɓe numi teema o tokkitinan hokkugo ɓe nyaamdu bana ko saalino wakkati annabi Muusa ɗonno ardo Isra’iila’en nder ladde. Wakkati man nde weeti fuu Allah jippini nyaamdu diga asama, baakin duuɓi cappanɗe nayi Isra’iila’en nguurdi bee maaru.
Nden Iisa Almasiihu jaabi ɓe, o wi’i: “Min woni nyaamdu ndu hokkata ngeendam. Koo moy wari haa am, meetataa maatugo dolo sam. Koo moy nuɗɗini yam boo, meetataa ɗomɗugo sam”! Ɗume Iisa Almasiihu yiɗi wi’ugo bee bolle ɗe’e? Sey en nyaama ɓanndu maako na?! Naa non. O ɗon yecca yimɓe sey kaŋko waawata huuɓidingo haaje ɓernde neɗɗo. To goɗɗo nuɗɗini Iisa Almasiihu e ko o wi’i nden ɓernde maako de’itan bana reedu haarndu ɓaawo nyaamugo, malla bana mo yari, ɗomɗiti. Iisa Almasiihu wi’i kaŋko oon o he’i ngam hokkugo en ngeendam nduumiiɗam. Ndaa ko Iisa Almasiihu wi’i boo: “Min woni nyaamdu yeeru, jippiindu diga asama. To goɗɗo nyaami ndu, o yeeɗan haa abada. Nyaamdu ndu mi hokkata mo, ɗum ɓanndu am. Mi hokkan ndu ngam haa duniyaaru yeeɗa” (Linjiila Yuhanna 6.51). Waato Iisa Almasiihu ɗon yecca yimɓe o hokkan yoŋki maako ngam haa yimɓe nuɗɗinɓe mo keɓra kisndam bee maako. Kaŋko tan waawata huuɓidingo haaje ɓernde neɗɗo fuu.
Min woni annoora duniyaaru
Iisa Almasiihu wi’i: “Min woni annoora duniyaaru. Koo moy tokki yam, yahataa nder nyiɓre fahin, ammaa o heɓan annoora ndokkanka ngeendam” (Linjiila Yuhanna 8.12).
Iisa Almasiihu wolwi bolle ɗe’e saa’i o ɗonno ekkitina yimɓe nder haykaliiru, haa Urusaliima. O wolwi ɗum neeɓaay ɓaawo wakkati juulde wi’eteende juulde bukkaaji (malla ‘Sukkot’ bee wolde Ibraniŋkoore). Nder juulde man woodi al’aada diina Yahuudu’en bee huɓɓugo pittirlaaji (waato jayniirga) mawɗi ngam yaynugo haykaliiru. Bana nii Yahuudu’en ɗon ciftora no Allah waŋgiri bana yiite wakkati o hisni ɓe diga juŋngo Firawna yaake annabi Muusa, nden Allah yayni annoora muuɗum dow laawol maɓɓe ngam taa ɓe kalka. Koo ndeye nder Deftere Tawreeta, annoora laatake bana misaalu baawɗe Allah, kisndam ɗam Allah hokkata. Annabi’en feere feere mbolwi dow annoora ka:
- Annabi Esaaya winndi dow Almasiihu: “Allah wi’i …Mi waɗete a annoora ummaatooje, haa kisndam am yotto keeri duniyaaru” (Esaaya 49: 6).
- Annabi Mika: “Koo to mi ɗon jooɗi nder nyiɓre, Jawmiraawo woni annoora am!” (Mika 7: 8).
- Annabi Dawuuda: “Jawmiraawo woni annoora am e kisndam am, moy kulanmi?” (Jabuura 27: 1).
- Annabi Habakuk wolwi dow Allah: “Bana ɗelko annoora, laasi naaŋge ɗon ngurto juŋngo maako, ton baawɗe maako ɗon cuuɗi” (Habakuk 3: 4).
Bee faamugo haala ka fuu, Iisa Almasiihu wolwani Yahuudu’en, o wi’i ɓe kaŋko woni annoora, ammaa naa annoora ngam maɓɓe tan. Iisa Almasiihu wi’i kaŋko woni annoora ngam asli duniyaaru fuu. Ɗume Iisa Almasiihu yiɗi yimɓe paama bee bolle ɗe’e? O laatake bana pittirla ngam yeeso maako ɗon yayna na?! Naa non. Iisa Almasiihu ɗon wolwa haala kisndam yoŋki neɗɗo fahin. O wi’i to goɗɗo tokkake mo, nden o accan yahugo nder nyiɓre – waato o wurtake majjere, o heɓti laawol asama ngam o tawi kisndam yoŋki maako bee Iisa Almasiihu. Ammaa, to goɗɗo tokkaaki mo, nden o ɗon nder nyiɓre tawon, o majji, o halkan boo. Iisa Almasiihu woni annoora duniyaaru. Koo moy tokki mo yahataa nder nyiɓre fahin, ammaa o heɓan annoora ndokkanka ngeendam.
Min woni dammugal
Iisa Almasiihu wi’i: “Min woni dammugal waalde baali. Aartuɓe yam warugo fuu, ɓe wuyɓe, jaɓtooɓe, ammaa baali nananaay ɓe. Min, mi dammugal, to goɗɗo nastiri bee am, o hisan” (Linjiila Yuhanna 10. 7-9)
Iisa Almasiihu wolwi bolle ɗe’e ɓaawo yamɗitinki bumɗo. Moodiɓɓe Farisa’en ngudini bumtuɗo ngam o nuɗɗini Iisa Almasiihu yamɗitini mo, nden Iisa Almasiihu ewni moodiɓɓe ɓe’e boo bana wumɓe ngam ɓe nuɗɗinaay mo. Nden Iisa Almasiihu tokkitini bee balndol feere, o nandini moodiɓɓe Farisa’en bana “wuyɓe, jaɓtooɓe” , o wi’i : “Koo moy mo nastiraay waalde baali gal dammugal, ammaa o diwi kowaagol, o nasti, goɗɗo oo gujjo, jaɓtoowo. Ammaa mo nastiri dammugal, kaŋko woni gaynaako baali” (Linjiila Yuhanna 10. 1-2). Farisa’en paamaay ko Iisa Almasiihu yeccanno ɓe, nden Iisa Almasiihu tokkitini wolwango ɓe bee balndol fahin ngam faamtingo ɓe kaŋko woni dammugal.
Ɗume Iisa Almasiihu yiɗi wi’ugo, “M̍in woni dammugal” ? Ngam fiistugo maana ka’a, sey en paama dow dammugal ngale Iisa Almasiihu wolwanta nder balndol ngol. O ɗonno wolwa dow dammugal waalde baali. Wakkati man, waalde baali marino dammugal gootal tan, ammaa walaano dammugal bee leɗɗe, malla ƴombe, sey gaynaako on waalotono haa dammugal ngam maɓɓugo waalde bee jemma. Ngam nastugo waalde, sey baali nasta ngal dammugal, ngam wurtaago waalde boo sey ɗi ngurtoro dammugal. Iisa Almasiihu wi’i kaŋko woni dammugal, to goɗɗo nastiri bee maako hisan. Iisa Almasiihu ɗon yecca en woodi “dammugal” gootal tan haa en kisa, haa en keɓa ngeendam nduumiiɗam – Iisa Almasiihu on woni dammugal man. Iisa Almasiihu ɓesdi wolwugo no o waawri hisnirgo yimɓe ngam kaŋko woni dammugal – o wi’i: “Gujjo ɗon wara ngam wujjugo e mbarugo e halkugo. Min mi wari ngam haa yimɓe keɓa ngeendam, ɓe keɓa ɗam bee feecaare” (Linjiila Yuhanna 10.10). Iisa Almasiihu yiɗi paamen sey kaŋko waawata hisnugo en, sey kaŋko waawata yottingo yimɓe haa ngeendam nduumiiɗam, sey kaŋko waawata hokkugo en gondal bee Allah nder feecaare bilaa sooynde.
Min woni gaynaako booɗɗo
Iisa Almasiihu wi’i: “Min woni gaynaako booɗɗo. Gaynaako booɗɗo ɗon hokka yoŋki muuɗum ngam baali mum” (Linjiila Yuhanna 10.11).
Bolle ɗe’e tawaama nder balndol gootol bee ko Iisa Almasiihu wi’ino naane (Min woni dammugal). Iisa Almasiihu ɗon wolwana moodiɓɓe Farisa’en wakkati man, o ɗon foonda hoore maako bee maɓɓe. Iisa Almasiihu wi’i “Min woni gaynaako booɗɗo” ammaa kamɓe ɓe laati bana “durooɓe ngam ngeenaari …O doggan ….ngam walaa ko yaali mo bee baali” (Linjiila Yuhanna 10.12-13). Iisa Almasiihu ɗon waŋgina sooynde enɗam maɓɓe wakkati ɓe ngurtinno bumtuɗo mo Iisa Almasiihu yamɗitinno.
Nde Iisa Almasiihu wi’i o gaynaako booɗɗo o ɗon yecca en no o waawan aynugo en, nyaamnugo en, durugo en, humtango en haaje meeɗen fuu. Baali mari haaje gaynaako ngam ɗi mbaawataa aynugo ko’e maaji – saafaandu waran hippaago ɗi, malla gujjo waran hirsugo ɗi. Ammaa to gaynaako ɗon, o faddanto ɗi masiibooji. Ko Iisa Almasiihu wolwi haa ɗo nanndi bee ko annabi Daawuda winndi nder Jabuura 23, “Jawmiraawo woni gaynaako am, mi sooyataa koo ɗume …”. Fahin, Iisa Almasiihu nanndini hoore mum bee Baabiraawo maako.
Iisa Almasiihu ɓesdi fiistugo ko woni nder bolle ɗe’e – naa o gaynaako booɗɗo ngam aynugo en tan. O laati gaynaako ndokkanɗo yoŋki mum ngam baali muuɗum. Waato, Iisa Almasiihu ɗon waŋgina noy o tammi waɗugo ngam hisnugo yimɓe ɓe nuɗɗini mo (waato baali maako): O maayan ngam maɓɓe ngam haa ɓe ngeeɗa foroy. Ammaa naa o maayan tan, o ummititto boo. O wi’i : “Baabiraawo yiɗi yam, ngam mi hokkan yoŋki am, nden mi hoosita ki fahin. Walaa mo hoosata yoŋki am, ammaa min hokkata ki bee hoore am. Mi woodi baawɗe hokkugo ki, mi woodi baawɗe hoosititgo ki boo. Kanjum woni umroore nde Baabiraawo am hokki yam” (Linjiila Yuhanna 10. 17-18). Anniya Allah ngam hisnugo yimɓe woni nuɗɗingo maayde e ummitineeki Iisa Almasiihu. Iisa Almasiihu nanndini kuugal ngal o tammi waɗugo bee hokkugo hoore maako ngam meeɗen, bana gaynaako mo hokkata yoŋki mum ngam baali muuɗum.
Min woni ummitinoowo e geeɗinoowo maayɓe
Iisa Almasiihu wi’i: “Min woni ummitinoowo e geeɗinoowo maayɓe. Koo moy nuɗɗini yam yeeɗan, koo to o maayi boo. Koo moy geeto, nuɗɗinɗo yam, maayataa sam” (Linjiila Yuhanna 11.25-26).
Iisa Almasiihu wolwi bolle kaayniiɗe ɗe’e wakkati maayde soobaajo maako Laazarus. Ɗum waɗi balɗe nayi diga Laazarus maayino, e Iisa Almasiihu walaano ton. Nden nyalaade nayaɓre o wari, o ɗon wolida bee Marta, deerɗiraawo debbo maayɗo. Iisa Almasiihu wi’i mo Laazarus ummititto, Marta numi o ɗon wolwa dow ummitineeki yimɓe fuu nyalaade darŋgal. Nden Iisa Almasiihu jaabi mo bee bolle ɗe’e: “Min woni ummitinoowo e geeɗinoowo maayɓe. Koo moy nuɗɗini yam, yeeɗan, koo to o maayi boo. Koo moy geeto, nuɗɗinɗo yam, maayataa sam”. Nden Iisa Almasiihu holli no bolle ɗe’e gooŋɗi – o wurtini Laazarus diga yenaande, o yeeɗitinaama!
Ɗume Iisa Almasiihu yiɗi wi’ugo “Min woni ummitinoowo e geeɗinoowo maayɓe”? O yiɗi en paama o mari baawɗe koo dow maayde boo. Ngam daliila man koo to en fuu en maayan, to en nuɗɗini Iisa Almasiihu nden maayde marataa baawɗe dow meeɗen. Iisa Almasiihu wi’i “Koo moy nuɗɗini yam yeeɗan, koo to o maayi boo” – waato, mo nuɗɗini Iisa Almasiihu anndan fakat haa o yottoto ɓaawo maayde, o yeeɗan fahin bee Allah. E noy Iisa Almasiihu heɓiri baawɗe dow maayde bana nii? Ngam Iisa Almasiihu woni Wolde Allah, e “ngeendam iwi haa maare” (Linjiila Yuhanna 1.4). To ngeendam iwi haa Iisa Almasiihu nden o waawan jaalaago maayde, o waawan hokkugo ngeendam haa nuɗɗinɓe mo boo. Iisa Almasiihu ɗon yecca en o ɓuri maayde baawɗe, o waawan riiwugo maayde haa foroy. Fahin o gooŋɗini haala ka’a bee ummitaaki maako nyalaade tataɓre ɓaawo maayde maako. Koo maayde waawaay jogaago mo nder yenaande.
Min woni laawol e gooŋga e ngeendam
Iisa Almasiihu wi’i: “Min woni laawol e gooŋga e ngeendam. Walaa mo yahata haa Baabiraawo, sey bee am”. (Linjiila Yuhanna 14.6)
Iisa Almasiihu wolwi bolle ɗe’e wakkati o ɗon bee pukara’en maako, o hiiri bee maɓɓe, nden jaŋngo maajum boo o anndino o maayan. O ɗon faamtina ɓe no o ɓadake dillugo. O arti wi’ugo ɓe: “On anndi laawol yahugo haa njahanmi” (Linjiila Yuhanna 14.4). Ammaa Tomas, gooto nder pukara’en Iisa Almasiihu, wi’i mo: “Jawmiraawo, min anndaa haa a yahata, noy min anndirta laawol maajum?”. Waato pukara’en Iisa Almasiihu paamaay ko o wi’ino ɓe, ɓe paamaay o ɗon taasko dillugo haa asama fahin. Nden Iisa Almasiihu yecci ɓe laaɓɗum, o wi’i: “Min woni laawol e gooŋga e ngeendam. Walaa mo yahata haa Baabiraawo, sey bee am.” Iisa Almasiihu yiɗi pukara’en muuɗum paama kuuje tati dow hoore maako:
- Iisa Almasiihu woni laawol
- Iisa Almasiihu woni gooŋga
- Iisa Almasiihu woni ngeendam
Iisa Almasiihu arti wi’ugo “Min woni laawol” . O wi’aay kaŋko woni laawol gootol caka laabi feere. O wi’i kaŋko tan woni laawol ngol yahrata yimɓe haa Allah, Baabiraawo maako. E ɗume woni laawol ngo’ol? Iisa Almasiihu ɗon yecca pukara’en muuɗum haa toy laawol kisndam yoŋki tawete, haa toy laawol asama woni. O wi’i laaɓɗum kaŋko on woni laawol kisndam, walaa laawol feere sam. Iisa Almasiihu ɗon yecca en fuu, sey kaŋko waawata yahrugo marɓe hakke haa Allah Jawmiraawo – walaa laawol feere, sey bee maako tan.
Iisa Almasiihu tokki wi’ugo, “Min woni gooŋga”. O wi’aay “Mi ɗon wolwa gooŋga”, malla “Mi ɗon holla on gooŋga” – koo to o waɗi bana nii boo. O wi’i “MIN woni gooŋga.” Iisa Almasiihu yiɗi pukara’en maako paama ko o wolwi fuu diga naane, ko o huuwi fuu diga naane, ko o holli ɓe fuu diga naane, ɓe mbaawan hoolaago ɗum, ɓe mbaawan hoolaago mo boo ngam kaŋko WONI gooŋga.
En jaŋngino ɓooyma Iisa Almasiihu woni Wolde Allah. Fodde Linjiila Yuhanna, “Wolde Allah laati neɗɗo marɗo ɓanndu, jooɗi caka meeɗen” (Linjiila Yuhanna 1.14). En fuu en anndi Allah fewataa. Daliila man Iisa Almasiihu waawi wi’ugo “Min woni gooŋga” ngam o ɗon holla en no Allah wa’i. Allah Jawmiraawo woni gooŋga e Wolde Allah boo ɗum gooŋga – kayre woni Iisa Almasiihu.
Tataɓre, Iisa Almasiihu wi’i “Min woni ngeendam” . Bolle ɗe’e nanndi bee ko Iisa Almasiihu wolwino wakkati o ummitinno Laazarus diga maayde. Iisa Almasiihu mo tagaaka, kaŋko woni Wolde Allah e “ngeendam iwi haa maare” (Linjiila Yuhanna 1.4). O waawi yeccugo pukara’en maako kaŋko woni ngeendam. Ngeendam iwi haa maako, e o hokkan ngeendam haa koo moy nuɗɗinɗo mo boo. Bolle Iisa Almasiihu feere nder Linjiila Yuhanna 3.16 mbi’i : “Allah yiɗi duniyaaru masin. Ngam maajum o hokki Ɓiɗɗo maako bajjo. Koo moy nuɗɗini Ɓiɗɗo oo, halkataa, ammaa o heɓan ngeendam nduumiiɗam”.
Min woni inabohi gooŋgaahi
Iisa Almasiihu wi’i: “Min, mi inabohi gooŋgaahi, Baabiraawo am woni jawmu ngesa” (Linjiila Yuhanna 15.1).
Iisa Almasiihu wi’i: “Min woni inabohi, onon on lice” (Linjiila Yuhanna 15.5).
Bolle ɗe’e, ɗe Iisa Almasiihu wolwani pukara’en muuɗum laatake bana balndi ɗiɗi. O arti wi’ugo “Min woni inabohi gooŋgaahi” . Leɗɗe inabooje tawaama jur nder lesdi Isra’iila. To a laari nder Deftere Tawreeta e Jabuura, a tawan mbinndi feere ɗon kuuwtinira lekki inabohi bana balndol dow ummaatoore Isra’iila. Misaalu man ɗon nder Jabuura 80, Isra’iila nanndinaama bee lekki inabohi. Taariha ummaatoore Isra’iila ɗon holla noy Allah yurminirta yimɓe ɓe o suɓino diga wakkati Ibrahiima, koo nde ɓe ɗowtanaakino mo, koo nde ɓe ɗonno tuurtana mo. Ammaa jonta Iisa Almasiihu wi’i kaŋko woni “inabohi gooŋgaahi”, o tuurtantaa Baabiraawo maako, o ɗowantono mo foroy. Diga Allah ewni Ibrahiima, haɓɓi alkawal bee maako, wi’i mo “Ngam daliila maaɗa asli duniyaaru fuu keɓan barka” (Laataanooji 12.3), ɗum anniya Allah ngam koo moy heɓa kisndam. Ammaa sey bee garki Iisa Almasiihu anniya Allah ka’a gooŋɗiri. Iisa Almasiihu woni “inabohi gooŋgaahi” ngam sey bee maako asli fuu keɓrata kisndam.
Iisa Almasiihu tokki yeccugo pukara’en maako “Min woni inabohi, onon on lice”. Bee bolle ɗe’e Iisa Almasiihu yiɗi ɓe paama no ɓe mbaawan waɗugo nafuda, bana lisal inabohi rimirta ɓiɓɓe. Lisal waawataa rimugo ɓiɓɓe sam sonaa to ngal hawti bee inabohi tum. Non boo pukaraajo Iisa Almasiihu waɗata. O wi’i: “To on ngondaay bee am on mbaawataa waɗugo koo ɗume” (Linjiila Yuhanna 15.5). Waato, mo yiɗi tokkaago Iisa Almasiihu, sey o “tabita nder kawtal bee Iisa Almasiihu”, ngam feere maako o waɗataa nafuda sam.
Nde Iisa Almasiihu ewni hoore muuɗum “inabohi gooŋgaahi”, o yiɗi en paama no Allah neliri mo ngam hisnugo asli fuu nder duniyaaru. O yiɗi tokkiiɓe mo boo paama no ɓe keɓirta mawnugo nder nuɗɗinki e waɗugo nafuda nder duniyaaru. O wi’i : “Bana no lisal inabohi rimataa ɓiɓɓe, sonaa to ngal hawti bee inabohi, bana non onon boo, on mbaɗataa nafuuda sonaa to on ɗon tabiti nder kawtal bee am” (Linjiila Yuhanna 15.4).
Min woni mo ngonmi
Iisa Almasiihu wi’i: “Ngam to on nuɗɗinaay min woni mo ngonmi, on maayan nder hakkeeji mooɗon” (Linjiila Yuhanna 8.24).
Iisa Almasiihu wi’i: “Mi ɗon wi’a on ɗum jonta, diga ɗum siwaa laataago ngam haa on nuɗɗina, min woni mo ngonmi to ɗum waɗi” (Linjiila Yuhanna 13.19).
Fahin Iisa Almasiihu wolwi bolle ɗe’e ngam o yiɗi yimɓe paama fakat mo o woni. O yiɗi ɓe paama kaŋko woni kisnoowo, e ko o wi’anno hoore maako fuu ɗum gooŋga.
Iisa Almasiihu huuwtiniri bolle “Min woni mo ngonmi” bee anniya. Wakkati Allah Jawmiraawo ewni Muusa, Allah bee hoore mum wolwi bana nii: “Min woni mo ngonmi” (nder Deftere Tawreeta, Gurtaaki 3.14). Nden kam, Iisa Almasiihu yiɗino nanɓe mo fuu paama: bana no Allah woniri non kaŋko boo o woniri – walaa ko senndi Allah Jawmiraawo bee Iisa Almasiihu.
Woodi wakkati feere nde Iisa Almasiihu ɗonno wolwana Yahuudu’en, ɓe paamaay mo o woni. Fahin Iisa Almasiihu wolwi dow hoore mum, o wi’i: “Gooŋga mi wi’ata on. Diga Ibrahiima danyaaka, min mi ɗon” (Linjiila Yuhanna 8.58). Waato, Iisa Almasiihu yiɗi yimɓe paama o walaa fuɗɗoode e timmoode, o tagaaka, o duumiiɗo. Allah Jawmiraawo woni mo o woni. Iisa Almasiihu boo woni mo o woni. Daliila man, Iisa Almasiihu yecci pukara’en muuɗum: “Koo moy yi’i yam, yi’i Baabiraawo” (Linjiila Yuhanna 14.9). Walaa ko senndi Iisa Almasiihu bee Allah Jawmiraawo ngam ɓe fuu ɓe go’o.
Too, jonta en ndaari bolle ɗe Iisa Almasiihu wi’ani hoore mum. To a linyi Defte Allah fuu, a tawataa goɗɗo feere mo wi’ani hoore mum bana nii, sey Iisa Almasiihu tan wi’i ɗum. E an, ɗume ngaɗata bee bolle maako …? A nuɗɗini ko o wi’anta hoore maako na …?


text:
Ko adii fof ndokkon-mi mi laɓɓitinana on, mi haalaani e innde Burkina Faasoo, kono kaalat-mi ko e innde kala tinɗo mette e muusalla e kala ɗo o waawi wonde.
Kaalat-mi ko e innde miliyoŋaaji ɓiɓɓe aadama hiiɗaaɓe e nder ghetto, tawa alaa ko mbaɗi so wonaa sabu Allah waɗi ɗumen ko ɓaleeɓe, walla ɓeen ɓe ngalaa ko mbaɗi so wonaa jogaade pine goɗɗe ; ɓeen ɓe nganndu-ɗaa no nanngiraa nih ko seeɗa ɓurnaa kullon.
Ɓernde am ina fasana ɓeen Enndanaaɓe, waraaɓe, leeɓtaaɓe, hoynaaɓe, ɓittaaɓe ko ina wona jooni duuɓi e kitaale , uddaaɓe e nder nokkuuji, ɓe ndokkaaka hay fotde wootere,, ɓe pine mumen kamƴaa ndonki yaltude ngam ƴellitaare e nder pelɓondiral pine goɗɗe hay ɗe hiiɗooɓe ɓee.
Ngoytantoo-mi ko ɓeen horiiɓe golle tawa saabii ɗum ko geese ɗe nuunɗaani to bannge lelngo, ɓe kollaaka e aduna oo so wonaa yeeɓde annoore nguurndameeje alɗuɓe.
Kaalat-mi ko e innde rewɓe winndere ndee wuurɓe e mette ɗe fawi ɗumen worɓe huutortooɓe. So tawii ko minen dey, emin keɓii e jaɓɓaade kala miijooji e peeje aduna oo baawɗe min wallitde e rimɗinde rewɓe Burkinaa…..Ko hare tan waawi rimɗinde ; e oon fannu emin eeroo wandiraaɓe amen rewɓe e kala ko ɓe mbaawi wonde e leƴƴi, nde ɓe ndaratoo ngam ngam heɓde fotdeeji maɓɓe.
Kaalat–mi ko e innde neeniraaɓe men wonɓe e leyɗeele pamare doole ndaarooɓe ɓikkon mumen ina maaya e paawle, deedi dogooji, humpinaaɓe ina woodi peeje beeɓɗe baawɗe ɓe daɗndude, kono ɗe pelle mawɗe e wiɗtooji mumen cuuɗi ɗumen mbaɗi ɗum e laboratuwaaruuji walla e cafrirɗe ɓurnaaɗe mooftanaaɗe rewɓe e worɓe haarɓe ɓe galɗugol ñameele mumen njeeɓtinta ɓerɗe amen minen leyɗeele nguleeki. Ɗeen peeje beeɓɗe ɗe OMS e UNICEF , minen emin cuɓii e daraade e huutoraade ɗe e sarde ɗe
Kaalat-mi kadi ko e innde suka. Ɓinngel baasɗo goyoowo heege, lorñotooɗo ngalu ndiimiingu e jeeyirɗe galɗuɗe dañɓe,
Cey ɗeen jeeyirɗe ɗe daarorɗe kanndii, daarorɗe gonɗe e nder jamɗe deenooje, ɗe dadiiɗo reenata, dadiiɗo jogiiɗo njogitaaje baɗaaɗo ɗoo ngam reende baaba mum goɗɗo garoowo humtude haaju mum e ballal geese cañaaɗe.
Kaalat mi ko e innde ñeeñɗuɓe yimiyaŋkooɓe e natooɓe, sehooɓe e yimooɓe haa heɓi magiyaŋkooɓe ndaarooɓe ñeeñal mumen ina naftoree e nder jeereyel ɓuri-fiya.
Ngoytantoo-mi ko jaayndeyaŋkooɓe ɓee heen deƴƴinaaɓe walla jaɓɓe fenneede ngam añde ɓeydude lasol waasɓe.
Ngoyatantoo-mi ko waɗooɓe coftal ɓalli e winndere ndee ɓe cagataagal mumen woni e huutoreede to waɗooɓe politik walla e ɓeen huutortooɓe macungaagu e fannu keso..
Miin dey leydi am ko ari ndenndi kala caɗeele ɓesngu mum, tonngol mette pawaaɗe e ɓiy aadama, ɓuri teeŋtude e hareeji amen.
Ko ɗuum waɗi ɓanndu am ina siññana ɓeen ñawɓe laggatooɓe gite ina cooynoo wiiwaano gannde ɗe yeeyoooɓe kaɓirɗe barooje maaɓi.
Miijo am ina dura e ɓeen ɓe bonnugol taariindi fuɗɗii lorde e ɓeen qiimateeɓe hannde e miliyoŋaaji 30 E ADUNA OO maayooɓe e fiyannde heege…
Njooɓii-mi ko daande ɓeen yiilatooɓe batu adunayankeewu ɗo mbaawata naneede e wattoreede no haanirta nih.
Ɗoo ɗo ndarii-mi miɗo haala, heewɓe ngadiima mi ɗoo, woɗɓe maa ngar caggal am, kono ko seeɗa e maɓɓe njogii kattanɗe taƴde kuule. Ndeen ne dey mbiy-ɗon ko yimɓe fof poti. Ndeen noon mi ɓamana konngol ɓeen yiilatooɓe nokku adunayaŋkeewo ɗo daaɗe mumen potata naneede.
Ahaa njiɗ-mi haalde ko e innde kala joñaaɗo, sabu ko mi neɗɗo etee kala ko ina mema neɗɗaagal waawaa wonde koɗum ɗo am ɗoo.
YEEWTERE THOMAS SANKARA TOPOTTITAL LEYDEELE NEW DEHLI 1983
FULO HAMMEE AAMADU LIH


text:
Hanti kam neɗɗo yananaama won’de ɗo woni ɗo way ko no woodaani nih, sabu Ngaawe ko ɗaŋel pamarel, Naange ko koodel tokosel so waɗdaama e miliyaaruuji koode catiiɗe nge, tawde ɗaŋe ina keewi e ngoo weeyo luggiɗngo, waasataa ɗo nguurndam woni e wootere e majje,
Ngaawe jeyaa ko e seto-naange, rewniinge ɗaŋe 8, ina mbanngoo e magge.
Naange ne jeyaa ko e dental koode moolanangal ina wiyee Lillungal Fedannde Malaaɗo, ngaal lillungal ina mooɓi ko ɓuri 200 miliyaar hoodere, keedɗen ko sera e lillungal he.
Ngal lillungal kadi teelaani, ngal lommbii ko e nder ɗaccere lilluɗe ɓadondirɗe gabbatooɗe e 30, ko heddii ko, ko lilluɗe goɗɗe cariiɗe e weeyo fof maa ɓur 200 miliyaar lillungal.
Jooni kam en puɗɗiima yananeede ɗum no way mawnude ni waasataa wooda ɗo nguurndam woni,
Njahen to Yumma Njenaare walla Mbaañ, heewɓe cikkatnoo yimɓkon pamaron ina koɗi toon, e yonta 19 ɓo lonngotonooɓe ɗaŋre nde ina cooynotonoo e dow mayre ko way no gammbi walla caalli gasaaɗi portiiɗi, ɓe ɗeɓi yananeede ko junngo gollii ɗiin caalli.
Hitaande 1894 ganndo koode gooto yaltini natal wertaango Mbaañ ina feññini heen ɗiin gammbi walla caalli gasaaɗi.
Hannde kam en nganndii won’de ɗaŋre nde meeɗiino waɗde ndiyam sabu baɗte ndiyam ina laaɓti heen, balwaltirɗi e caalli joorɗi, jiydaani e bere mawɗe ɗo maaje e ilameeje lattinino .
Nguurndam ɗam ngannduɗen ɗam iwata tan ko e ndiyam e karbon, ndiyam ɗam noon ala-e-sago wona ndeelam, ko ndeen ɗam waawata jillondirde e karbon weeɓna jokkondiral hakkunde mum e geɗe goɗɗe haa mbaawa mahde mahre ɓurnde hittude e jiiɓaade. Mbela ndiyam wona ndeelam ɗaŋre nde ɗam woni nde fotaani ɓadaade Naange no feewi, fotaani kaddi woɗɗude haa ɓurta, so woɗɗii no feewi ndiyam fenndoto haa yoora wonta ɓooɗde, so ñoosiima e naange no feewi wawña haa wonta cuurki faya dow. Tolno nguleeki e dow ɗaŋre fawii ko e tekkeendi faandu henndu huuriindu e dow mayre, sabu ko faandu ndu dammbata nguleeki ki e dow ɗaŋre he.
E dow Ngaawe, carfe naange cooroto e faandu henndu he haa mema leydi nduuya peewta dow to weeyo, kono huunde e nguleeki carfe ɗe haggat e faandu henndu ndu ɗuum wiyetee hido-faandu henndu (effet de serre), so ɗum alaano ɓuuɓol doolnatno e dow leydi haa wonoya -15 degre selsis!
Haa jooni ngarten e Yumma-njenaare, ndeen ɗaŋre woni ko e nokku moƴƴo hakkunde mayre e naange, kadi e nde jogii faandu henndu, kono tan ndu tekkaani no feewi, ɗuum waɗi ndu waawaa dammbude nguleeki no haanirta ni, ɗuum waɗi hakindo nguleeki toon ko -60 degre ɗuum ko ɓuuɓol mawngol, wadde ndiyam ndeelam woodataa saka wooda ko wuuri heen.
To lobbuli to noon penndam karbon ina toon won’di e ndiyam penndiɗam, maa taw ni mbiinam ina to nder leydi to, alaa ko haɗi kullon pamaron wuurde toon..!
Hitaande 1976 baagal Wiking etiima yuurnaade batte nguurndam e dow Yumma-njenaare kono ronkii heɓde heen ko laaɓi, hannde weeyo ɗaŋre nde no way ni waawaa huufde nguurndam, kono duuɓi miliyaaruuji 4 caggal weeyo ɗaŋre nde ɓurnoo saɓoran’de nguurndam.
Hitaande 1996 wiɗtooɓe ameriknaaɓe kollitii won’de njiyi batte nguurndam mikrobaaji e haayre siirtiinde ummiinde Yumma-njenaare yani e leydi, kono annduɓe heewɓe njeddii ngoon wiɗto, nguurndam woodata tan ko ɗo ndiyam ndeelam ɓooyi wejaade, balwaltirɗe keewɗe ina e dow ɗaŋre he kollirii won’de ndiyam keewɗam dogii heen ko ɓooyi.
Ngam ɓeydaade laaɓtindaade ngonka ndiyam e dow Mbaañ, baage goɗɗe neldaam toon hitaande 2004, Ameriknaaɓe neldii baage ɗiɗe deegooje e dow wertaango Mbaañ, ɗe mbiɗa ɗe mbiɗta leydi mayre, ɗe ngasa e ndiƴo yoorko ngam ubbitde ko meeɗnoo wuurde heen so meeɗiino kay.
Baagal Oropnaaɓe « Mars express » ne tiimat ɗaŋre woɗeere nde ngam fooynaade walla boom yuurnaade haa nder leydi mayre fotde kilometruuji seeɗa e ballal radaar, mbela ina waawa sooynaade nder toon penndiɗam walla wimmbanuuji baɗɗi mbiinam.
So tawii maaje meeɗiino woodde e dow Mbaañ, gaas CO2 gonɗo e faandu henndu ndu saayat e ndiyam he, diƴa les e nder kaaƴe booge, ɗeen kaaƴe ina poti yiyeede e dow wertaango Mbaañ so eɗe ngoodi.
Jaayre ko ɗaŋre ɗiɗmere e seto-naange so a ummiima to magge, ɗo nde woni ɗo e nde foti waawde huufde nguurndam kono haɗi ko faandu henndu mayre ina tekki kadi sukki, ɗuum waɗi ko dammbotoo e nguleeki ina ɓurti, hakindo nguleeki e dow mayre ko 400 *C wadde ndiyam ndeelam wonataa toon saka wooda ko wuuri toon.
Ɗaŋre Ɗiiña walla Batuure ina ɓadii naange no feewi ina wuli wonotaako.
Rojju, Fommo Mbuun e Paamte fo ina ngoɗɗi naange kadi ko ɗaŋeeje keneeli ɓoli, ɗeen mbaawaa huufde nguurndam.
Kono woto ngoɗɗitoɗen ɗeen ɗaŋeeje sabu won ko ɗe ndewni ko jari waɗtude hakkille.
Rojju ina rewnii lebbi keewɗi, Oroppaa ko heen jeyaa, nduun lewru ko muhiindu penndiɗam haa woorti, kadi cirƴe ndiyam moolanaaɗe ina njalta e lewru faade weeyo, wadde nder mayru ina wuli fotde ko saaynata penndiɗam ɗam ha ɗam wonta mbiinam walla maayo.
Ngoon maayo ronkaani waɗde kulle hay so ko pamare no feewi.
Fommo walla Galliire kadi ina rewnii lebbi keewɗi, wiyeteendu Titan ndu ina mari faandu henndu nanndundu e ndu Ngaawe joginoo e fuɗɗoode tago mayre, Ameriknaaɓe e Oropnaaɓe neldiino to mayru baagal ina wiyee Kasinii-hiigens ngal waɗi duuɓi jeeɗiɗi e laawol, nde ngal yottii ngal wam’biti Hiigens e lewru he, ko yiyaa toon e kaawisaaji ngasataa, kono tan humpito laaɓngo heɓaaka so won ko wuuri toon.
Baagal Kasinii ɓaawo nde wam’biti Hiigens jokki wanngaade Galliire ngam jokkude wiɗto. Anselaad ko lewru woɗndu e lebbi Galliire ndu ɗeɓi wayde ko no Oroppaa ni, ala-e-sago baage gasooje haa keɓtoo maaje gonɗe nder lebbi ɗe, neldee toon nde keɓen ko laaɓi, ko ɗuum woni daawal maɓɓe garowal.
Nde wonnoo pellitɗo aanaani, jiylotooɗo majjere wiyetaake haaɗ ɗo, njalten seto-naange payen to naangeeji ɗi ngasataa e ngoo weeyo sabu koode ɗee kala ko naangeeji ɓoli, waɗde waasataa ɗo wootere e majje rewnii ɗaŋre huufnde nguurndam. Ko hitaande 1995 ɗaŋre nde jeyaaka e yuɓɓo-naange fuɗɗi yiyteede e juurnirgal ndoogu to Farayse, gila ndeen yimɓe ceeraani e yiytude ɗaŋe goɗɗe.
Hannde eɗen njahra e ɗaŋe 3726 jiytaaɗe e weeyo, e yuɓɓooji 2 792 kono ina heddii ko heewi sabu ko famɗi fo milyaaruuji 100 ɗaŋre ina e Lillungal men Fedannde Malaaɗo, ɗuum noon waasataa wooda e majje huufɗe nguurndam.
Tawde sooynaade ɗaŋre weeɓaani, haala haalaaka wonɓe heen, wadde hol feere cakkaten mbela gannden won wuurɓe e ngoo weeyo luggiɗngo?
Eɗen mbaawi werde noppi keɗtoɗen dille maɓɓe, so tawii eɓe ngoodi eɓe njahri yeeso ma ɓe caak bempeƴƴe rajo baŋ-yoo-baŋ e nder weeyo, ngam heɓɓaade ɗeen bempeƴƴe beɗi keɗorɗi tafaama caraa e dow leydi, kala wempeƴere rajo ummiinde weeyo daɗataaɗi, eɗi ceeɓi eɗi mbeli nanɗe.
Ɗiin beɗi keɗtorɗi ina ngoodi to Portoriiko, to Farayse e to Siin e leyɗe goɗɗe.
Angalateernaaɓe naniino dille kaawniiɗe ina ummii koode, nde ɓe keɗtii ɓe tawi ndeka ko dille hoodere maaynde horŋoore (pulsar), kono haa jooni annduɓe njebbilaani nan’de dille tagoore woɗnde.
En kaaɗaani e heɗtaade dille tagoore woɗnde tan, hitaande 1972 baagal Piyoonyeer 10 neldaama to weeyo, ina rimndi nulal yimɓe ngam habrude tagoore woɗnde (so tawii ina woodi kay) eɗen ngoodi e dow wootere e ɗaŋe Lillungal Fedannde Malaaɗo, nulal ngal ko alluwal ina siifaa natal debbo e gorko e mbaydi yuɓɓo-naange.
Kadi baage ɗiɗe ina mbiyee Woyaajer ina nawori beɗi baɗaaɗi saggitorde timmunde ngonka men e dow Ngaawe, ɗeen baage kam njaltii seto-naange.
Haa hannde to njahraten ɗo, alaa tagoore woɗnde ummiinde e ɗaŋe goɗɗe jokkondiri e yimɓe!
HAMMADI SAMMBA JAH
GANNDAL MBIRNIINDI : HAKKUNDE LEWRU; KOODE E NAANGE
Hanti kam neɗɗo yananaama won’de ɗo woni ɗo way ko no woodaani nih, sabu Ngaawe ko ɗaŋel pamarel, Naange ko koodel tokosel so waɗdaama e miliyaaruuji koode catiiɗe nge, tawde ɗaŋe ina keewi e ngoo weeyo luggiɗngo, waasataa ɗo nguurndam woni e wootere e majje,
Post your comments
Vous devez être connecté pour publier un commentaire.


text:
OFNAC jooɗnde mum e dental pedle ɗe ngonaa laamuyaŋkooje e nder diiwaan Maatam, ndeen jooɗnde jooɗaa ko hannde 09 07 2018 to Saamburu komersa mo Maatam. Ardii jooɗnde ko cukko guwernoor Maatam kalfinaaɗo geɗe ɓamtaare hono Sokna Ngom. Dental pedle ɗe ngonaa laamuyaŋkooje ngarii e keewal sabaabu ngalɗoo ňallal ko wostondirde miijooji ngam haɓaade njeenaari ( corruption ) ;e to bannge forot e nder leydi hee ,sabu gollorɗe keewɗe haa e yahngartaa ko ɗuum ɓuri heewde toon. Caggal joorngo miijooji hakkunde tawtoraaɓe jooɗnde nde toɓɓe keewɗe kaalaama,ngam heptinde ɗuumɗoo ko darnde mawnde foti dareede heen. So a Ƴeewii e ko ɓooyaani ko hollitaama e to bannge nate kame wideyooji yimɓe jaggaaɓe ko maantini ina mbaɗa ngerdi kono alaa fof ɗo nanataa ɗo joofii. Firti ɗuum ittude haa laaɓa e nder leydi ndi weeɓaani. E nder gollorɗe ɗe so tawii a soklii kaayit ko maa mbuuňaa , so a sellaani ko maa mbuuňaa ,joomen otooji ko maa mbuuňa,waɗde buuňaa oo heewii tee ɗo foti wulliteede alaa . Ko ɗuum waɗii ɓe ndokkiri ndee ɗoo tonngoode tuggi waktu 8 haa 17 kala ňalawma so yiyii baɗe bayɗe noon noddu a yoɓataa hay mbuuɗu. Sukaaɓe janngooɓe haa yiɗɓe gollaade e yiɗɓe ɗannaade laŋii sabu buuňaa , mbela ɗuum ina iwa walla alaa. Tuggi waktu 10ɓiijo haa juulal tiisubaar ko yeewtere gooɓe jiile. Ndee rogere maa anndaa so ina yaawa ɗiggude. OFNAC faamii ko huunde nde ɓe tijjinoo e humpitaade . Kamɓe dadiiɓe ɓe tawtoraama polis ,duwaaň,sanndarmori,e sarwisaaji goɗɗi.
Bookar Sek Lewlewal Maatam
MAATAM : GOOMU OFNAC YILLIIMA TOON
OFNAC jooɗnde mum e dental pedle ɗe ngonaa laamuyaŋkooje e nder diiwaan Maatam, ndeen jooɗnde jooɗaa ko hannde 09 07 2018 to Saamburu komersa mo Maatam. Ardii jooɗnde ko cukko guwernoor Maatam kalfinaaɗo geɗe ɓamtaare hono Sokna Ngom. Dental pedle ɗe ngonaa laamuyaŋkooje ngarii e keewal sabaabu ngalɗoo ňallal ko wostondirde miijooji ngam haɓaade njeenaari ( corruption ) ;e to bannge forot e nder leydi hee ,sabu gollorɗe keewɗe haa e yahngartaa ko ɗuum ɓuri heewde toon. Caggal joorngo miijooji hakkunde tawtoraaɓe jooɗnde nde toɓɓe keewɗe kaalaama,ngam heptinde ɗuumɗoo ko darnde mawnde foti dareede heen. So a Ƴeewii e ko ɓooyaani ko hollitaama e to bannge nate kame wideyooji yimɓe jaggaaɓe ko maantini ina mbaɗa ngerdi kono alaa fof ɗo nanataa ɗo joofii. Firti ɗuum ittude haa laaɓa e nder leydi ndi weeɓaani. E nder gollorɗe ɗe so tawii a soklii kaayit ko maa mbuuňaa , so a sellaani ko maa mbuuňaa ,joomen otooji ko maa mbuuňa,waɗde buuňaa oo heewii tee ɗo foti wulliteede alaa . Ko ɗuum waɗii ɓe ndokkiri ndee ɗoo tonngoode tuggi waktu 8 haa 17 kala ňalawma so yiyii baɗe bayɗe noon noddu a yoɓataa hay mbuuɗu. Sukaaɓe janngooɓe haa yiɗɓe gollaade e yiɗɓe ɗannaade laŋii sabu buuňaa , mbela ɗuum ina iwa walla alaa. Tuggi waktu 10ɓiijo haa juulal tiisubaar ko yeewtere gooɓe jiile. Ndee rogere maa anndaa so ina yaawa ɗiggude. OFNAC faamii ko huunde nde ɓe tijjinoo e humpitaade . Kamɓe dadiiɓe ɓe tawtoraama polis ,duwaaň,sanndarmori,e sarwisaaji goɗɗi.
Post your comments
Vous devez être connecté pour publier un commentaire.


text:
TIGILDE KELME 5
© 2011 - PULAAGU.COM - Ibraahiima Malal SAAR
Jiiñtu tigilde kelme ndee, ndobo-ɗaa "Ƴeewndo" ngam ƴeewtaade jaabaawol maa. So a toobii, dobo "Wujjito" ngam heɓde alkulal. Maa ndobo-ɗaa e limoore e nder
tigilde ndee nde keɓaa siforde walla ciforɗe ndeen helmere. Huutoro so wonaa alkule mawɗe (H, T, A) wonaa tokoose (h, t, a). So aɗa yiɗi momtude konngol ngol moƴƴaani. Winndu goɗɗum e dow heen. Ɓe ngalaa tappirde pulaar ɓee ena mbaawi huutoraade ƴiiƴe alkule gonɗe les ɗee. Dobo e alkulal ngam naatnude e boowel binndi ngel.